
استحصالی ٹیکس کا خاتمہ

[bookmark: _Toc217773842]Abstract 
In Pakistan's current financial system, taxes are the primary source of government revenue and are essential for the state. However, in practice, this system exhibits many unfair and exploitative aspects. The wealthy often protect their wealth through privileges and legal loopholes, while the burden falls heavily on the poor and middle class, resulting in social and economic inequality. In this context, the Zakat system offers a balanced and just alternative, transferring wealth from the rich to the deserving, reducing poverty and social disparity, empowering individuals, fostering social solidarity, and being utilized in productive and training activities for long-term welfare. Considering Pakistan's current economic realities, a Zakat-based system can not only mitigate the unfair aspects of taxation but also play a key role in establishing genuine economic and social balance. This is why Zakat provides a comprehensive and sustainable solution that can ensure welfare, justice, and social harmony for everyone in Pakistan.

[bookmark: _Toc217773843]تعارفِ موضوع
[bookmark: _Toc217773844]کسی بھی ملک کی معیشت کی بنیاد اس کے ریونیو سسٹم یعنی آمدنی کے نظام پر ہوتی ہے، اور پاکستان میں حکومتی آمدنی کا سب سے بڑا ذریعہ ٹیکس ہے۔ ٹیکس نہ صرف ریاستی اخراجات جیسے انفراسٹرکچر، دفاع، تعلیم اور صحت کی مالی معاونت کے لیے ضروری ہے بلکہ یہ ملک کی اقتصادی پالیسیوں اور سماجی ترقی کے لیے بھی ایک طاقتور ذریعہ فراہم کرتا ہے۔ تاہم، پاکستان میں موجودہ معاشی صورتحال میں غربت، بے روزگاری، معاشرتی ناہمواری اور استحصالی رویوں نے ٹیکس نظام کو کمزور اور غیر مؤثر بنا دیا ہے۔ عوامی اعتماد کی کمی، ٹیکس چوری، بدعنوانی، پیچیدہ قوانین، سودی قرضوں پر بڑھتا ہوا انحصار اور غیر منصفانہ مالیاتی ڈھانچہ ایسے مسائل ہیں جو نہ صرف نظام کی کارکردگی متاثر کرتے ہیں بلکہ معاشرتی اور اقتصادی توازن کو بھی بگاڑ دیتے ہیں۔ موجودہ ٹیکس نظام اکثر غریب اور متوسط طبقے پر بوجھ ڈالتا ہے، جبکہ امیر طبقہ ٹیکس چوری، مراعات اور قانونی خلا کا فائدہ اٹھا کر اپنے وسائل محفوظ رکھتا ہے، جس کے نتیجے میں معاشی عدم مساوات بڑھتی ہے اور دولت چند ہاتھوں میں مرتکز ہو جاتی ہے۔ اس کے برعکس، زکوٰۃ کا اسلامی نظام پاکستان کے لیے ایک متوازن، منصفانہ اور مؤثر اقتصادی فریم ورک پیش کرتا ہے۔ زکوٰۃ کا نظام معاشرے میں دولت کی منصفانہ گردش کو ممکن بناتا ہے، جس کے نتیجے میں غربت میں کمی اور سماجی بہبود کے فروغ کے مواقع پیدا ہوتے ہیں۔ مزید یہ کہ یہ نظام استحصالی نوعیت کے ٹیکس ڈھانچوں سے پیدا ہونے والی معاشی کمزوریوں کو کم کرنے میں بھی معاون ثابت ہو سکتا ہے۔ اسی تناظر میں موجودہ پاکستانی حالات میں زکوٰۃ کے نظام کو ایک منظم اور مؤثر ساخت کے تحت نافذ کرنا نہ صرف معیشت کے استحکام کے لیے ناگزیر ہے بلکہ سماجی انصاف کے قیام اور عوام کے اعتماد کی بحالی میں بھی اہم کردار ادا کر سکتا ہے۔
موضوع کی اہمیت
اسلامی معیشت میں محصولات اور دولت کی تقسیم کے اصول عدل و احسان پر مبنی ہیں، جس میں طبقاتی توازن، معاشرتی ہم آہنگی اور انصاف کو بنیادی اہمیت حاصل ہے۔ بدقسمتی سے پاکستان کے موجودہ مالیاتی نظام میں یہ روح کمزور دکھائی دیتی ہے، جس کے نتیجے میں طبقاتی تفاوت میں اضافہ، غربت میں وسعت، معاشی بےچینی اور بے روزگاری میں شدت دیکھنے کو مل رہی ہے۔ موجودہ حالات میں ٹیکس اور زکوٰۃ دونوں نظاموں کا تفصیلی مطالعہ نہایت ضروری ہے تاکہ یہ واضح ہو سکے کہ پاکستان کے معاشی مسائل کے حل کے لیے کون سا نظام زیادہ مؤثر ہے اور زکوٰۃ کے اصول کس طرح ٹیکس کے استحصالی اور غیر منصفانہ پہلوؤں کو کم کر کے حقیقی معاشرتی و اقتصادی توازن قائم کر سکتا ہے۔ زکوٰۃ نہ صرف دولت کی منصفانہ تقسیم کو فروغ دیتی ہے بلکہ غربت کے خاتمے، سماجی بہبود، معاشرتی توازن اور اخلاقی تربیت کے لیے بھی ایک مستحکم بنیاد فراہم کرتی ہے۔ اس نظام کے نفاذ سے نہ صرف معاشرت میں انصاف، بھائی چارہ اور ہمدردی مضبوط ہوگی بلکہ معاشی ترقی کے امکانات بھی بڑہ جائیں گے اور عوام میں اعتماد بحال ہوگا۔ یوں زکوٰۃ ایک ایسا جامع اور پائیدار حل فراہم کرتی ہے جو پاکستان کے لیے حقیقی معنوں میں سب کے لیے فلاح و بہبود کا سبب بن سکتا ہے۔
[bookmark: _Toc217773845]ٹیکس کا مفہوم:
 علم المالیات کی اصطلاح میں اس سے مراد وہ رقم اور مالیہ ہے جو حکومت چلانے کے لیے مختلف صورتوں میں لوگوں سے وصول کیا جاتا ہے اس کی وصولی ایک نظام کے تحت ہوتی ہے اور جن لوگوں پر یہ ٹیکس عائد ہوتا ہے اگر وہ مقررہ وقت پہ ادائیگی نہ کریں تو ان کے خلاف قانونی کاروائی کی جاتی ہے ۔[footnoteRef:1] [1:  (محمد شہباز شیخ، اسلام میں زکوۃ کے علاوہ دیگر ٹیکسوں کی شرعی حیثیت صفحہ 7 6 ماہنامہ جہات اسلام جلد چار جنوری 2016 شمارہ 6)] 

انگریزی زبان میں ٹیکس کی وصولی کے لیے مختلف اصطلاحات استعمال کی جاتی ہیں، جیسے Rates، Tariff، Customs، Duty اور Charge، تاہم ان تمام اصطلاحات کا بنیادی مقصد ایک ہی ہوتا ہے، یعنی ریاست کی جانب سے مالی محصول کا حصول۔ اس کے برعکس عربی زبان میں ٹیکس کے لیے عمومی طور پر ضريبة کا لفظ مستعمل ہے، جس کی جمع ضرائب آتی ہے، اور یہی اصطلاح سرکاری محاصل کے مفہوم کو ظاہر کرتی ہے۔ ضرائب سے مراد وہ ٹیکس ہیں جو قدرتی افات، قحط سالی اور جنگ و جدل جیسے حالات میں حکومت وقت لگاتی ہیں ۔[footnoteRef:2]اورجو ریاست اور معاشرے کی ضروریات پوری کرنے کا ذریعہ ہے تاکہ اجتماعی مفادات کو فروغ دیا جا سکے۔ [2:  ابن منظور افریقی، محمد بن مکرم، لسان العرب، دار صادر، بیروت، الطبعة الثالثة  ،1414ھ، 550/1] 

· ٹیکس وہ مالی ذمہ داری ہے جو حکومت عوامی اخراجات جیسے انفراسٹرکچر، دفاع اور سماجی خدمات کی فراہمی کے لیے عائد کرتی ہے۔ حکومت ٹیکس اس لیے وصول کرتی ہے کہ یہ ملکی قوانین اور ضابطوں کے تحت ایک قانونی حیثیت رکھتا ہے[footnoteRef:3]  [3:  Zakat and Taxation: A Shariah Perspective on Their Functions and Implications
https://dx.doi.org/10.47772/IJRISS.2025.90300283] 

ٹیکس کا بنیادی مقصد انفرادی دولت کی تقسیم کے بجائے ریاستی امور اور عوامی خدمات کی مالی معاونت ہے، تاکہ مجموعی طور پر معاشرہ مستفید ہو سکے۔ قران و سنت اور فقہ اسلامی کے ذخیرے کی اس آیت حاصل بحث سے پتہ چلتا ہے کہ حکومت وقت مندرجہ ذیل شرائط کے ساتھ ہی ٹیکس وصول کر سکتی ہے ورنہ عوام الناس کے مال سے کچھ بھی زبردستی وصول کرنا ناجائز ہے اور حرام ہے
 ڈاکٹر وھبہ زحیلی نے نفاذ ٹیکس کے جواز کی درج ذیل چار شرائط کا ذکر کیا ہے[footnoteRef:4] [4:  وھبۃ الزحیل، ی الفقہ الاسلامی وادلتہ، دالفکر، دمشق، الطبعۃبۃ الر ابعۃ،  5002/ 7] 

1. ٹیکس مملکت کی حقیقی حاجت کو پورا کرنے کے لیے ہو اور اس کو پورا کرنے کے دیگر ذرائع نہ ہوں
2. ٹیکس کا نفاذ ادائیگی کے قابل تمام لوگوں پر کیا جائے اور اس میں کوئی تفریق نہ کی جائے 
3. یہ ٹیکسز مصالح عامہ پر ہی صرف کیے جائیں 
4. اس طرح کے ٹیکسز کے نفاذ کا یہ فیصلہ اہل شوری اور اہل الرائے کی موافقت سے ہو 
ٹیکسیشن اسی صورت میں جائز سمجھی جاتی ہے جب وہ زکوٰۃ کے متوازی یا اس کی معاون ہو اور دہرا ٹیکس یا استحصال کا باعث نہ بنے .  ڈاکٹر نجات اللہ صدیقیؒ نے اپنی فقہی تحقیق میں اس نکتے کی وضاحت کی ہے کہ بعض حالات میں ریاست کو ٹیکس عائد کرنے کی ضرورت پیش آ سکتی ہے۔ ان کے مطابق یہ ضرورت اس وقت پیدا ہوتی ہے جب شرعی ذرائع سے حاصل ہونے والی آمدنی ریاستی ذمہ داریوں کی ادائیگی کے لیے کافی نہ رہے، جیسے دفاع، تعلیمی نظام کی تشکیل، دعوتِ دین، عدل و انصاف کا قیام اور عوامی کفالت۔اسی طرح اگر اسلامی ریاست کو ملکی ترقی، تعمیرِ نو اور انتظامی اخراجات پورے کرنے کے لیے اضافی وسائل درکار ہوں تو بھی ٹیکس کا جواز پیدا ہو جاتا ہے۔ مزید برآں، معاشرے میں دولت کی غیر منصفانہ تقسیم اور معاشی عدم توازن کو ختم کرنے کے لیے بھی ریاست مالی اقدامات اختیار کر سکتی ہے۔[footnoteRef:5] [5:  محمد نجات اللہ صدیقی ،اسلام کا نظریہ ملکیت، ص:309] 

یہ تمام فقہی شرائط اس حقیقت کو واضح کرتی ہیں کہ ٹیکس کا نفاذ صرف اسی وقت جائز ہے جب وہ عدل، ضرورت اور اجتماعی مفاد پر مبنی ہو۔
· ٹیکس کے مفہوم میں ایک عربی لفظ مکس بھی استعمال ہوتا ہے جس کا مطلب کسی کے ساتھ زیادتی کرتے ہوئے اس کے مال میں کمی کرنا ہے اور یہ ان دراہم کا نام ہے جو سامان بیچنے والوں سے بازاروں میں زمانہ جاہلیت میں وصول کیا جاتا تھا۔[footnoteRef:6] امام نووی کے مطابق اہل لغت ثمن میں کمی کے لیے مکالمے کو مکس سے تعبیر کرتے ہیں اور اس کا اصل نقص اور کمی ہے اس مفہوم میں مکس الظالم کہا جاتا ہے جس سے مراد ایسا شخص ہے جو ان کے مالوں سے وصول کرتے ہوئے ان کے حق میں کمی کرتا ہے  اسے ہی استحصال کہا جاتا ہے [6:  عظیم آبادی، محمد شمس الحق، عون المعبودعلیٰ سنن ابی داؤود، دار لکتب العلمیۃ بیرو یت، الطبعة الثانية ، 1415ھ، 111/ 8] 

تو جب ہم کہیں "استحصالی ٹیکس"  تو اس کا مطلب ہوتا ہے:	
ایسا ٹیکس ہے جو عوام پر غیر منصفانہ یا ظالمانہ طور پر عائد کیا جائے، تاکہ حکومت یا امیر طبقہ کمزور اور غریب طبقے سے ناجائز فائدہ اٹھا سکے۔ اس میں ٹیکس کا مقصد فلاح و بہبود نہیں بلکہ مالی دباؤ ڈالنا یا طبقاتی فرق بڑھانا ہوتا ہے۔
[bookmark: _Toc217773846]استحصالی ٹیکس کی منسوخیت اور اس کے ناجائز ہونے کے دلائل:
حدیث پاک میں ذکر ہے کہ
ان صاحب مكس في النار[footnoteRef:7] [7:  (مسند احمد بن حنبل (49/6) مسند الشامیین، حدیث رویفع بن ثابت لانصاری، مطبوعہ دار الفکر بیروت)	] 

یقینا ٹیکس والا جہنم میں جائے گا
 اس حدیث میں صاحب مکس کے دو معنی ہو سکتے ہیں  اولا ظالمانہ ٹیکس لگانے والے بادشاہ ،   دوسرا ظالمانہ ٹیکس وصول کرنے والا عامل۔اس طرح ملا علی قاری امام نووی کے حوالے سے ہی لکھتے ہیں
 مکس بڑے گناہوں نافرمانیوں اور ہلاک کرنے والی چیزوں میں سے ہے اور یہ لوگوں سے مطالبات کی کثرت مسلسل زیادتیوں لوگوں سے ناحق مال کج وصولی اور اس مال کے غلط استعمال کے سبب ہے[footnoteRef:8] [8:  نوویی، محی الدین یحیٰ بن شرفی، المنھاۃج شر ح صحیح مسلم، داراحیاء التر اث العربیی، بیروتی، الطبعة الثانية ، 1392ھ، 31 / 11] 

· یہی وجہ ہے کہ اس کے بعد ملا علی قاری نے اس کو ظلم کی بدترین شکل قرار دیا کہ اس لیے بدبخت شخص لوگوں کی تنگی کے وقت جبرا اور غیر شرعی طریقے سے ان کا مال زبردستی چھینتا ہے لہذا ہر ایسا ٹیکس جو ظلم اور استبداد کی شکل میں ہو اور غلط انداز میں خرچ کیا جائے وہ مکس کے زمرے میں اتا ہے جس کی احادیث میں سخت مذمت ملتی ہے .[footnoteRef:9] [9:   ملا علي قاري، علي بن سلطان، مرقاة المفاتيح شرح مشكاة المصابيح، دار الفكر، بيروت، لبنان، الطبعة الأولى، 1422هـ/2002م، ج 7، ص 233.] 

· حافظ زکی الدین عبدالعظیم بن عبدالقوی المنذری المتوفی(656) الترغیب و الترھیب(567/1) میں لکھتے ہیں
 آج کل عشر کے نام پر جو مکس(ٹیکس) وصول کر رہے ہیں اور دوسرے ٹیکسز بھی وصول کرتے ہیں جن کا کوئی نام نہیں،یہ بلاشبہ ناجائز اور حرام چیز لے رہے ہیں اور اپنے پیٹوں میں آگ بھر رہے ہیں۔	
· علامہ ابن خلدون کا تجزیہ یہ ہے کہ ظالمانہ ٹیکس اور شرح محاصل کی زیادتی ملک کے تباہی و بربادی، حکومت کے خاتمے ، رعایا کے حوصلے پست کرنے، ہلکی معیشت پر منفی اثرات ڈالنے کا سبب ہے۔ [footnoteRef:10] [10:  (مقدمہ ابن خلدون جلد دوم فصل نمبر 38، 39)] 

ان سب دلائل سے پتہ چلا کہ مسلمانوں پر ظالمانہ ٹیکس کا کوئی جواز نہیں.مکس یعنی ظالمانہ، ناحق یا بے جا ٹیکس کا تصور شرعی و اخلاقی تناظر میں سخت ناپسندیدہ ہے۔ امام بغوی، امام ابنِ اثیر اور علامہ مناوی جیسے محققین نے تاریخی شواہد کی روشنی میں یہ ثابت کیا ہے کہ مسلمانوں پر جبر و تشدد کے ذریعے عائد کیے گئے غیر منصفانہ محصولات (مکس) کا کوئی شرعی جواز نہیں۔ شاہ ولی اللہ دہلویؒ نے بھی اپنی کتاب میں اس قسم کے بھاری اور جابرانہ ٹیکسوں کو قوموں کی معاشی تباہی اور سماجی زوال کا سبب قرار دیا ہے۔[footnoteRef:11] [11:  حجة البالغہ(45/1) باب سیاسة المدینہ] 

تاہم یہ بات محض مذہبی نصوص تک محدود نہیں؛ تاریخ اس امر کی واضح گواہ ہے کہ ٹیکس کا نظام صدیوں سے زیرِ نظرِ عوام رہا ہے اور اکثر اوقات طاقت ور طبقات کے مفادات کے تابع ہو کر عوام، خاص طور پر غریب اور کسان طبقے، کے استحصال کا ذریعہ بن جاتا رہا ہے۔ اسی تناظر میں ہم دیکھتے ہیں کہ پاکستان میں ٹیکس کی ابتدا کب ہوئی:
[bookmark: _Toc217773847]پاکستان میں ٹیکس نظام کی ابتداء: ایک تاریخی جائزہ
برصغیر میں جدید ٹیکس نظام کی بنیاد برطانوی دورِ حکومت میں رکھی گئی۔ انگریز حکومت نے پہلی مرتبہ 1860ء میں ہندوستان میں انکم ٹیکس ایکٹ نافذ کیا، جس کا بنیادی مقصد نوآبادیاتی حکومت کے انتظامی اور فوجی اخراجات کو پورا کرنا تھا۔ وقت کے ساتھ ساتھ اس قانون میں متعدد ترامیم کی گئیں تاکہ بدلتی ہوئی معاشی ضروریات کے مطابق محصولات میں اضافہ کیا جا سکے۔ 1918ء میں پہلی مرتبہ کل آمدنی اور قابلِ ٹیکس آمدنی کا تصور متعارف کرایا گیا، جس سے ٹیکس کے دائرہ کار کو مزید وسعت ملی۔بعد ازاں آل انڈیا لیجسلیٹو کونسل کے ذریعے اس قانون کو منظم شکل دے کر انکم ٹیکس ایکٹ 1922ء کے نام سے نافذ کیا گیا۔[footnoteRef:12] اگرچہ 1930ء، 1936ء، 1939ء، 1944ء اور 1945ء میں اس ایکٹ میں متعدد ترامیم کی گئیں، تاہم بنیادی ڈھانچہ وہی برقرار رہا۔ یہی وہ قانون تھا جو طویل جدوجہد اور بے مثال قربانیوں کے نتیجے میں حاصل ہونے والے پاکستان کو برطانوی حکومت سے ورثے میں ملا۔ [12:  (انکم ٹیکس لاء، ص 2 تا 3)	
] 

یہ ایک تاریخی حقیقت ہے کہ اگرچہ پاکستان نے 1947ء میں سیاسی آزادی حاصل کر لی، مگر نوآبادیاتی دور کے قانونی اور مالیاتی ڈھانچے بڑی حد تک اسی صورت میں برقرار رہے۔ انکم ٹیکس ایکٹ 1922ء نہ صرف قیامِ پاکستان کے بعد طویل عرصے تک نافذ رہا بلکہ اس کی روح اور ساخت آج بھی مختلف صورتوں میں پاکستان کے ٹیکس نظام میں جھلکتی ہےاس تجزیے سے واضح ہوتا ہے کہ اگرچہ پاکستان نے سیاسی آزادی حاصل کر لی، تاہم مالیاتی نظام کے حوالے سے نوآبادیاتی دور کے قوانین اور اثرات اب بھی کسی حد تک برقرار رہے۔حالانکہ یہ قوانین اسلامی معاشی اصولوں سے کسی براہِ راست تعلق کے حامل نہیں تھے۔
وقت گزرنے کے ساتھ ساتھ ٹیکس نظام میں پیچیدگیاں بڑھتی گئیں اور یہ نظام ایک منصفانہ شراکت داری کے بجائے اکثر ایک غیر مساوی ڈھانچے کی صورت اختیار کرتا چلا گیا۔ بعض افراد اور ادارے قانونی سقم، رعایتوں اور اثر و رسوخ کے ذریعے اس نظام سے باآسانی فائدہ اٹھانے لگے، جبکہ عام شہری اور کمزور طبقات ناہموار اور بھاری ٹیکس بوجھ تلے دبتے چلے گئے۔ جیسے جیسے معیشتیں ترقی کرتی اور پیچیدہ ہوتی گئیں، ویسے ویسے ٹیکس قوانین بھی مزید الجھتے چلے گئے، جس کے نتیجے میں شفافیت اور انصاف کے اصول کمزور پڑتے گئے۔
اسی تاریخی تناظر میں پاکستان کا موجودہ ٹیکس نظام محض ایک مالیاتی ڈھانچہ نہیں بلکہ ایک نوآبادیاتی ورثہ بھی ہے، جس کی تشکیل میں عوامی فلاح کے بجائے حکمران قوتوں کی ضروریات کو ترجیح دی گئی۔ یہی پس منظر اس بات کا تقاضا کرتا ہے کہ پاکستان کے ٹیکس نظام کا ازسرِنو جائزہ لیا جائے اور اسے اسلامی معاشی اصولوں، خصوصاً عدل، توازن اور سماجی انصاف کے تقاضوں کے مطابق پرکھا جائے۔
اس تاریخی پس منظر کے بعد اب ہم ٹیکس نظام کی ان بنیادی خصوصیات کا جائزہ لیتے ہیں جن کا سمجھنا پاکستان کے موجودہ ٹیکس ڈھانچے کو پرکھنے کے لیے ضروری ہے
پاکستان کا موجودہ ٹیکس نظام ریاستی آمدنی کی بنیاد اور حکومتی انتظام چلانے کے لیے ایک لازمی مالیاتی ذریعہ ہے، جس کے بغیر ریاستی ڈھانچہ قائم نہیں رہ سکتا۔ اس نظام کی جڑیں تاریخی طور پر نوآبادیاتی ورثے سے جڑی ہیں، جہاں عوامی فلاح سے زیادہ حکمران قوتوں کی ترجیحات کو اہمیت دی گئی۔ اصولی طور پر ٹیکس بذاتِ خود ظالمانہ نہیں، کیونکہ جدید ریاستیں اس سے تعلیم، صحت، دفاع، تنخواہوں، انفراسٹرکچر، توانائی کے منصوبوں اور سماجی بہبود جیسے اخراجات پورے کرتی ہیں، تاکہ عوامی خدمات کا تسلسل اور معاشی استحکام برقرار رہ سکے۔ پاکستان جیسے ترقی پذیر ملک میں ان تمام اخراجات کی تکمیل کا بنیادی ذریعہ ٹیکس ہی بنتا ہے، جس کے بغیر ریاستی مشینری کا چلنا ممکن نہیں۔ اسی لیے اصولی طور پر ٹیکس کو ایک ناگزیر اور ریاستی ضرورت کے طور پر تسلیم کیا جاتا ہے، اور اسے فی نفسہٖ منفی یا ظالمانہ قرار نہیں دیا جا سکتا۔
 تاہم مسئلہ اس وقت جنم لیتا ہے جب ٹیکس نظام اپنی منصفانہ اور اصلاحی روح سے محروم ہو کر اس انداز میں نافذ کیا جائے کہ اس کا اصل بوجھ کمزور، غریب اور متوسط طبقے پر منتقل ہو جائے، ، جبکہ امیر طبقہ مراعات اور قانونی خلا سے فائدہ اٹھا کر اس سے بچ نکلے۔ ایسی صورت میں یہ نظام معاشی عدم مساوات، عوامی بےچینی اور سماجی ناانصافی کو بڑھا دیتا ہے۔ یہی تاریخی و عملی پس منظر اس امر کا تقاضا کرتا ہے کہ پاکستان کے ٹیکس ڈھانچے کا ازسرِنو جائزہ عدل، توازن اور سماجی انصاف کے اصولوں کی روشنی میں لیا جائے، تاکہ اس کے استحصالی پہلوؤں کی نشاندہی ہو سکے اور ان کے سدِباب کے لیے زکوٰۃ جیسے منصفانہ اور پائیدار متبادل پر غور کیا جا سکےمندرجہ بالا بحث کی روشنی میں آئندہ مباحثے میں ٹیکس کی بنیادی اقسام، ان کی عملی صورتوں اور ان کے معاشی و سماجی اثرات کا جائزہ لیا جائے گا  تاکہ یہ واضح کیا جا سکے کہ پاکستان کے موجودہ ٹیکس نظام میں کون سے عناصر ریاستی ضرورت کے تحت قابلِ جواز ہیں اور کون سے پہلو ایسے ہیں جو استحصالی نوعیت اختیار کر چکے ہیں، اور جن کے متبادل کے طور پر زکوٰۃ کے اسلامی نظام کو ایک منصفانہ اور اخلاقی حل کے طور پر پیش کیا جا سکتا ہے۔
ٹیکس کے تصور کا وجود اس دور سے ہے جب کئی سال تک لین دین کے لیے بطور ذریعۂ تبادلہ کرنسی استعمال نہیں کی جاتی تھی، اور اس کا مقصد حکومت کو انتظامی معاونت فراہم کرنا تھا۔ حکومتیں عوامی اخراجات کی تکمیل کے لیے مالی وسائل جمع کرنے کی خاطر ٹیکس نظام اپناتی ہیں۔ موجودہ دور کی حکومتیں ٹیکس سے حاصل ہونے والی آمدنی کو سڑکوں کی تعمیر، دفاعی اخراجات کی ادائیگی، ہسپتالوں اور تعلیمی اداروں کی تعمیر و فعالیت، عوام کو طبی سہولیات کی فراہمی اور غریبوں کو خوراک مہیا کرنے جیسے مقاصد کے لیے استعمال کرتی ہیں۔ کوئی بھی حکومت معاشی اور غیر معاشی سرگرمیوں کی مالی ضروریات پوری کرنے کے لیے ٹیکس کے بغیر قائم نہیں رہ سکتی۔ دنیا بھر میں ٹیکسیشن پائیدار آمدنی کا سب سے اہم اور عملی ذریعہ ہے اور بیشتر معیشتوں کا انحصار ٹیکس پر ہوتا ہے۔ حکومت کے لیے ٹیکسیشن کا بنیادی مقصد اخراجات کی مالی اعانت کے لیے آمدنی حاصل کرنا ہے۔ حکومتی سطح پر ٹیکسیشن کا بنیادی مقصد ریاستی اخراجات کی مالی اعانت کے لیے مستقل اور قابلِ اعتماد آمدنی کا حصول ہے، تاکہ عوامی خدمات کا تسلسل برقرار رکھا جا سکے اور معاشی استحکام ممکن ہو۔[footnoteRef:13] [13:  4Lina Adel Mesawa and Faisal Rana, ‘Role Of Zakat in Reducing Poverty in Islamic Countries’ (2021) 18 (13) PalArch's Journal of Archaeology of Egypt/Egyptology 285.] 

[bookmark: _Toc217773848]حکومتی اخراجات کا تصور اور ذرائع
حکومتی اخراجات سے مراد وہ رقم ہے جو عوامی شعبہ اشیا کے حصول اور خدمات کی فراہمی پر خرچ کرتا ہے، جیسےتعلیم،صحت،سماجی تحفظ اور دفاع۔
قومی آمدنی کے حساب میں، جب حکومت اشیا اور خدمات موجودہ استعمال کے لیے حاصل کرتی ہے تاکہ افراد یا معاشرے کی ضروریات کو براہِ راست پورا کیا جائے، تو یہ حکومتی حتمی کھپت کہلاتی ہے۔اس کے برعکس، جب حکومت مستقبل کے استعمال کے لیے اشیا اور خدمات حاصل کرتی ہے، مثلاً انفراسٹرکچر کی تعمیر یا پیداواری منصوبوں میں سرمایہ کاری، تو اسے حکومتی سرمایہ کاری کہا جاتا ہے۔ اس طرح حکومتی اخراجات میں عوامی کھپت، عوامی سرمایہ کاری، اور آمدنی کی منتقلی (جیسے سماجی بہبود کی ادائیگیاں) شامل ہوتی ہیں۔ 
حکومتی اخراجات کی تکمیل کے لیے ٹیکس ایک جامع اور انتظامی لحاظ سے ناگزیر ذریعہ ہے، کیونکہ یہ ریاستی نظم، دفاع اور وسیع ترقیاتی ڈھانچے جیسے عمومی اخراجات کو پورا کرتا ہے۔حکومتی اخراجات کو سمجھنا اس لیے ضروری ہے کہ یہ واضح ہو سکے کہ ریاست اپنے مالی بوجھ کو کن ذرائع سے پورا کرتی ہے اور ان ذرائع میں عوامی سہولت، معاشی توازن اور سماجی انصاف کا پہلو کس حد تک شامل ہے۔
تاہم، اگر ٹیکس کے استحصالی پہلوؤں جیسے غیر متناسب شرحیں، بچت نہ ہونے کے باوجود کٹوتی، اور کم آمدنی والے طبقات پر منتقل شدہ بوجھ کو الگ کر کے دیکھا جائے، تو زکوٰۃ مخصوص سماجی و فلاحی شعبوں، مثلاً:[footnoteRef:14]مستحق طلبہ کی مفت تعلیم،نادار مریضوں کے علاج، ہنر مندی و خود انحصاری پروگرام اور غربت کے خاتمے کے منصوبےمیں ایک مؤثر اور غیر استحصالی متبادل مالی کردار ادا کر سکتی ہے، بشرطیکہ اس کی تقسیم شرعی طور پر صرف مستحق طبقات تک محدود رکھی جائے۔ [14:  Masrom, Balqis Binti, Nur Shahlin Syahirah Binti Mohd Saroni,. “Zakat and Taxation: A Shariah Perspective on Their Functions and Implications.” International Journal of Research in Islamic Social Sciences 9, no. 3 (2025): 283. https://dx.doi.org/10.47772/IJRISS.2025.90300283] 

ذرائع
حکومت اپنے اخراجات بنیادی طور پر دو ذرائع سے پورے کرتی ہے	
 پہلا ذریعہ ٹیکس کی وصولیاں ہیں، جن میں براہِ راست ٹیکس اور بالواسطہ ٹیکس دونوں شامل ہوتے ہیں۔
 دوسرا ذریعہ حکومتی قرضہ ہے، جو حکومت یا تو اپنے شہریوں سے حاصل کرتی ہے یا بیرونی ممالک اور بین الاقوامی مالیاتی اداروں سے لیتی ہے۔
[bookmark: _Toc217773186][bookmark: _Toc217773849]چونکہ زیرِ بحث مطالعے کا بنیادی محور ٹیکس کو بطور حکومتی ذریعۂ آمدن سمجھنا اور اس کے معاشی و سماجی اثرات کا جائزہ لینا ہے، اس لیے آئندہ حصوں میں براہِ راست اور بالواسطہ ٹیکسوں کی اقسام، نوعیت اور ان کے اثرات کا تفصیلی تجزیہ پیش کیا جائے گا،تاکہ معلوم ہو سکے: کون سے ٹیکس ملک کی معاشی ترقی میں معاون ہوتے ہیں، اور کون سے ٹیکس معاشی ترقی کی راہ میں رکاوٹ بنتے ہیں،اور معاشرتی استحصال کو جنم دیتے ہیں۔
اسی تجزیے کی بنیاد پر آگے یہ بحث کی جائے گی کہ موجودہ ٹیکس ڈھانچے کے بجائے زکوٰۃ جیسے منصفانہ، متوازن اور کم بوجھ والے مالیاتی نظام کو کیسے بہتر متبادل کے طور پر نافذ کیا جا سکتا ہے۔
[bookmark: _Toc217773850] ٹیکس کی اقسام
 ٹیکس دو بنیادی اقسام میں تقسیم کیا جاتا ہے:
[bookmark: _Toc217773851]الف) براہِ راست ٹیکس	
 یہ ٹیکس فرد یا ادارے کی آمدنی یادولت پر براہ راست عائد کیاجاتا ہے
 براہِ راست ٹیکس کی اقسام
مثلاً: انکم ٹیکس ,ویلتھ ٹیکس ,کارپوریٹ ٹیکس ,کیپیٹل گین 
[bookmark: _Toc217773852]ب) بالواسطہ ٹیکس
 بالواسطہ ٹیکس کی تعریف یوں کی جا سکتی ہے
 ایسا ٹیکس جس کا بار دوسرے کی طرف بھی منتقل کیا جا سکتا ہو جیسا کہ وہ تمام اشیاء کہ جن کی خرید و فروخت میں ٹیکس شامل ہوتا ہے جیسے پٹرول بجلی گیس اور دیگر مصنوعات،کسی کارخانہ میں بننے والی اشیاء پر اگر ٹیکس اتا ہے تو بالاخر اس کی وصولی عوام الناس سے ہوتی ہے کیونکہ یہ ٹیکس بھی مصنوعات کی لاگت میں شمار کیا جاتا ہے یا خود دکاندار اور کارخانے پر ٹیکس کیونکہ دکاندار یا کارخانہ قیمتیں بڑھا کر دوسروں پر اس کا بار ڈال سکتا ہے یا سیلز ٹیکس جو وصول تو دکاندار سے کیا جاتا ہے لیکن دکاندار ہر چیز کے فروخت کے وقت یہ ٹیکس اپنے خریدار سے وصول کر لیتا ہے
ٹیکس کے بوجھ سے متعلق ادب اس بات کی وکالت کرتا ہے کہ براہِ راست ٹیکس (جیسے انکم ٹیکس) نسبتاً زیادہ بوجھ امیر طبقات پر ڈالتے ہیں، اسی لیے انہیں عموماً ترقی پسند سمجھا جاتا ہے۔ اس کے برعکس، بالواسطہ ٹیکس (جیسے اشیا اور خدمات پر عائد ٹیکس) معاشرے کے غریب طبقات پر نسبتاً زیادہ بوجھ ڈالتے ہیں، کیونکہ غریب افراد کی آمدنی کا بڑا حصہ کھپت (خصوصاً خوراک) پر خرچ ہوتا ہے؛ لہٰذا انہیں عموماً رجعتی سمجھا جاتا ہے۔[footnoteRef:15] [15:  ESTIMATING THE DISTRIBUTIONAL BURDEN OF INDIRECT TAXES IN PAKISTAN Iffat Ara & Muhammad Asad Khan] 

عوامی سطح پر دیکھا جائے تو بالواسطہ ٹیکس ہی وہ قسم ہے جس سے زیادہ استحصال جنم لیتا ہے، کیونکہ اس کا بوجھ بالآخر عام عوام پر منتقل ہو جاتا ہے۔ ریگریسیو ٹیکسیشن۔ سیلز ٹیکس، ویلیو ایڈڈ ٹیکس (ویٹ)، اور دیگر خوردہ سامان پر ٹیکس غریب طبقے پر زیادہ burden ڈالتے ہیں کیونکہ یہ ان کی آمدنی کا ایک بڑا حصہ کھا لیتے ہیں۔اشیائے ضرورت کی قیمتوں میں ٹیکس شامل ہونے سے غریب اور متوسط طبقہ نسبتاً زیادہ متاثر ہوتا ہے، جب کہ امیر طبقہ اپنی مالی وسعت اور وسائل کی بدولت اس اثر سے کسی حد تک محفوظ رہتا ہے۔پاکستان کے موجودہ ٹیکس ڈھانچے میں بالواسطہ ٹیکسوں کا تناسب 60 سے 70 فیصد تک پہنچ چکا ہے، جس سے مہنگائی، عدم مساوات، اور عوامی استحصال بڑھتا ہے۔ یہی وہ بنیادی خرابی ہے جو ٹیکس کو ایک ظالمانہ بوجھ بنا دیتی ہے۔ 
یہاں یہ بات ذکر کرتے چلیں کہ براہِ راست ٹیکسوں میں ایک اہم ذریعہ ودہولڈنگ ٹیکس ہے، جو قانونی طور پر انکم ٹیکس کے دائرے میں آتا ہے اور منبع پر ہی کاٹ کر وصول کیا جاتا ہے۔ اس طریقۂ کار کو مؤثر سمجھا جاتا ہے کیونکہ یہ حکومت کے لیے بروقت آمدنی کا ذریعہ بنتا ہے۔
تاہم عملی اور معاشی نقطۂ نظر سے دیکھا جائے تو ودہولڈنگ ٹیکس کی تمام اقسام حقیقی معنوں میں براہِ راست نہیں ہوتیں۔ ان میں سے کئی ودہولڈنگ ٹیکس جیسے ٹھیکوں، درآمدات، ٹیلی فون، بجلی کے بل، تکنیکی فیس، برآمدات، نقد رقم نکلوانے اور بینکاری لین دین پر عائد ایڈوانس ٹیکس اگرچہ قانوناً براہِ راست ٹیکس کہلاتے ہیں، لیکن اپنی نوعیت کے اعتبار سے بالواسطہ ہوتے ہیں، کیونکہ ان کا بوجھ قیمتوں میں اضافے یا لاگت کی منتقلی کے ذریعے بالآخر صارفین پر ڈال دیا جاتا ہے۔
یہی وجہ ہے کہ یہ ٹیکس، جو مجموعی ٹیکس وصولیوں کا ساٹھ فیصد سے زائد حصہ بنتے ہیں، اپنی ترقی پسندانہ حیثیت کے حوالے سے شدید شکوک کو جنم دیتے ہیں اور ٹیکس بوجھ کے سخت تجزیے کے متقاضی ہیں۔[footnoteRef:16] [16:  ESTIMATING THE DISTRIBUTIONAL BURDEN OF INDIRECT TAXES IN PAKISTAN Iffat Ara & Muhammad Asad Khan] 

[bookmark: _Toc217773853]پاکستان کے موجودہ  ٹیکس نظام میں استحصال کے اسباب
سن 2001 کے بعد سے وفاقی بورڈ آف ریونیو (FBR) پاکستان کے شہریوں پر ٹیکس قوانین کو سادہ بنانے کے نام پر مسلسل مزید ذمہ داریاں عائد کرتا آ رہا ہے، جبکہ ٹیکس قوانین میں موجود ٹیکس دہندگان کے حقوق کو نظر انداز کیا گیا ہے۔ عوام پر مختلف بھاری اور پیچیدہ ٹیکس اصطلاحات مسلط کر دی گئی ہیں، نیز بغیر کسی معاوضے کے ودہولڈنگ ٹیکس کی ذمہ داریوں میں بھی اضافہ کر دیا گیا ہے۔ یہی درحقیقت پاکستان میں ٹیکس اصلاحات کی بنیادی کہانی ہے۔ ہر نئی اصلاح کے ساتھ کسی نہ کسی غیر ملکی قرض کا جڑا ہونا بھی ایک مستقل حقیقت بن چکا ہے۔ہر اصلاحاتی پروگرام کے ساتھ عوام کو مزید منظم ٹیکس اہلکاروں کے ہاتھوں لوٹ مار کا سامنا کرنا پڑتا ہے، جو معاشرتی سکون اور اطمینان کو برباد کرنے کے ساتھ ساتھ معاشی ترقی میں بھی شدید رکاوٹ بنتے ہیں۔[footnoteRef:17] [17:  Usman Shakoor, Ali Nasir, Mudassar Rashid, Muhammad Iftikhar-ul-Husnain, Nabila Khurshid, and Zuhair Husnain, ‘Practical Contemplation of Nexus between Agriculture Taxation and Agriculture Output Share: A Case of Pakistan’ (2018) 34 (3) Sarhad Journal of Agriculture.] 

پاکستان کے ٹیکس نظام کا اصل المیہ یہ ہے کہ یہ منصفانہ نہیں ہے۔ امیر طبقے کے مقابلے میں غریب طبقے پر ٹیکس کا بوجھ کہیں زیادہ ہے۔ 1991 کے بعد سے حکومت رجعتی ٹیکس نظام کو بحال کرنے کی کوششیں کرتی آ رہی ہے، جن میں انکم ٹیکس کے اندر فرضی ٹیکس اور ملٹی پوائنٹ سیلز ٹیکس کی صورت میں ٹرن اوور ٹیکس شامل ہیں .وقت کے ساتھ ساتھ پاکستان کا ٹیکس نظام اپنے بنیادی مقاصد سے ہٹ کر عدمِ انصاف، بدعنوان رویّوں اور جابرانہ نفاذ کی طرف مائل ہوتا چلا گیا ہے، جہاں توجہ زیادہ تر عددی اہداف کے حصول تک محدود ہو کر رہ گئی ہے۔ 
اس صورتحال کا تقاضا ہے کہ ٹیکس پالیسی کو محض بیرونی مالی اداروں کی شرائط کے تحت نہیں بلکہ ایک جامع فلسفیانہ فریم ورک، عدل اور مساوات کے اصولوں کی روشنی میں سنجیدگی سے پرکھا اور ازسرِ نو تشکیل دیا جائے۔ ٹیکس منتظمین زیادہ تر بجٹ اہداف پورے کرنے کی فکر میں رہتے ہیں، جس کے لیے فرضی ٹیکس نظام اپنایا جاتا ہے، حالانکہ یہ براہِ راست ٹیکس قوانین کی روح کے منافی ہے اور اس کے نتیجے میں ٹیکس کا بوجھ اصل آمدنی حاصل کرنے والوں کے بجائے صارفین پر منتقل ہو جاتا ہے۔[footnoteRef:18] [18:  Jorge Martinez-Vazquez, ‘The Role of Taxation in Pakistan's Revival’ (2015) OUP Catalogue.] 

یہ بات واضح طور پر دیکھی جا سکتی ہے کہ اگر موجودہ ٹیکس پالیسیاں جاری رہیں تو امیر اور غریب کے درمیان فرق مزید بڑھتا چلا جائے گا۔ اگرچہ یہ نظام بظاہر زیادہ ٹیکس جمع کرنے میں کامیاب ہو سکتا ہے، لیکن دولت کی منصفانہ تقسیم کا وہ بنیادی مقصد پورا نہیں کر پاتا جو براہِ راست ٹیکس فلسفے کا مرکز ہے۔ 
ایک طرف ٹیکس نظام ادائیگی کی استطاعت کے اصول کے مطابق ٹیکس وصول کرنے میں ناکام ہے، اور دوسری طرف سالانہ اہداف پہلے سے نچوڑے جا چکے ٹیکس بیس کو مزید دبانے کے لیے مقرر کیے جاتے ہیں۔ موجودہ ٹیکس نظام استحصال اور چالاکی کی بدترین مثال بن چکا ہے۔ یہ نہایت غیر منصفانہ اور جانبدار ٹیکس ڈھانچہ طاقتور اور امیر طبقات کو فائدہ پہنچاتا ہے جبکہ معاشی طور پر محروم طبقات کا استحصال کرتا ہے۔[footnoteRef:19] [19:  Vistro (n. 269). p. 586.] 

مزید برآں، پاکستان میں مراعات یافتہ طبقات پر مؤثر ٹیکس عائد نہ ہونے کی بنیادی وجہ سیاسی عزم  کا فقدان ہے۔عام آدمی کو حد سے زیادہ سیلز ٹیکس کے بوجھ تلے دبا دیا گیا ہے، اور اس کے نتیجے میں وہ اُن بنیادی سہولتوں سے بھی محروم رہتا ہے جن کی ضمانت آئین فراہم کرتا ہے، مثلاً صحت کی سہولیات (بشمول آمد و رفت)، رہائش اور مفت تعلیم۔ اس کے برعکس معاشرے کے مراعات یافتہ طبقات، جن میں جرنیل، اجارہ دار صنعت کار، اعلیٰ بیوروکریٹس، جج صاحبان اور غیر مقیم زمیندار شامل ہیں، مختلف رعایتوں اور ٹیکس استثناؤں سے فائدہ اٹھاتے ہیں۔[footnoteRef:20] [20:  Madad Ali, Fahad Asmi, Md Mashiur Rahman, Naveed Malik, and Muhammad Salman Ahmad, ‘Evaluation of E-Service Quality through Customer Satisfaction (a Case Study of FBR E-Taxation)’ (2017) 5 (9) Open Journal of Social Sciences 195.] 

سیاسی اشرافیہ اور عسکری، عدالتی و سول اشرافیہ کو دی جانے والی ٹیکس فری مراعات اور سہولتوں کی لاگت اکیلے اربوں روپے تک پہنچتی ہے، جسے بالآخر ٹیکس دہندگان ہی برداشت کرتے ہیں۔ ٹیکس نظام کا بنیادی مسئلہ یہ ہے کہ ٹیکس بیس کی درست نشاندہی نہیں کی جاتی، حالانکہ یہی نشاندہی کسی فرد کی ادائیگی کی استطاعت جانچنے کا اصل ذریعہ ہوتی ہے۔
مزید یہ کہ تمام جمہوری ریاستوں میں عمومی طور پر جائیداد ٹیکس اور ذاتی آمدنی ٹیکس کے لیے ترقی پسند شرحی نظام اپنایا جاتا ہے۔ تاہم پاکستان میں اس پالیسی سے انحراف کرتے ہوئے غیر منصفانہ قربانی کے اصول کو اختیار کیا گیا ہے، جہاں مراعات یافتہ سیاسی اشرافیہ اور عسکری، عدالتی و سول طبقہ ناکافی ٹیکس ادا کرتا ہے، جبکہ ٹیکس کا اصل بوجھ کمزور اور کم مراعات یافتہ طبقات پر منتقل کر دیا جاتا ہے۔
کاروباری طبقے کو انکم ٹیکس قوانین کے اندر بھی فرضی ٹیکس نظام کی سہولت دی گئی ہے، جس کے ذریعے وہ اپنا ٹیکس بوجھ صارفین پر منتقل کر دیتے ہیں۔ نتیجتاً عوام پر غیر منصفانہ بالواسطہ ٹیکسوں کا بوجھ بڑھتا جا رہا ہے، جس کا اظہار پیٹرولیم مصنوعات اور عوامی سہولیات کی قیمتوں میں مسلسل اضافے کی صورت میں ہوتا ہے۔[footnoteRef:21] [21:  Muhammad Nouman Shafiq, Liu Hua, Muhammad Azhar Bhatti, and Seemab Gillani, ‘Impact of Taxation on Foreign Direct Investment: Empirical Evidence from Pakistan’ (2021) 9 (1) Pakistan Journal of Humanities and Social Sciences 18.] 

ٹیکس کی ادائیگی سے گریز کی ایک بڑی وجہ یہ ہے کہ ریونیو حکام کے ساتھ رجسٹریشن کا عمل نہایت پیچیدہ اور انتہائی بوجھل ہے۔ حتیٰ کہ تعلیم یافتہ اور کارپوریٹ طبقہ بھی بیک وقت نافذ العمل بے شمار قانونی ذمہ داریوں کو سمجھنے، ان پر عمل کرنے اور ان کی پابندی کرنے میں دشواری محسوس کرتا ہے۔ اگر صرف ایڈوانس ٹیکس کی دفعات کے حوالے سے ہی ایک سروے کیا جائے تو یہ بات واضح ہو جائے گی کہ ایک فرد کو کن کن ذرائع سے آگاہ ہونا ضروری ہے جہاں یا تو اس سے ٹیکس منہا کیا جا رہا ہوتا ہے یا وہ خود انکم ٹیکس ادا کر رہا ہوتا ہے، نیز یہ بھی کہ ان ٹیکسوں کے کیا اثرات ہیں اور آیا ریٹرن فائل کرتے وقت وہ ان کا کریڈٹ لے بھی سکے گا یا نہیں۔
اس مقصد کے لیے، اوّل تو ان تمام مالی لین دین کا نہایت باریک بینی سے ریکارڈ رکھنا ضروری ہوتا ہے جن پر ٹیکس عائد ہوتا ہے، اور دوم، قانون پر عمل درآمد کے لیے قانونی دفعات کی گہری سمجھ بوجھ درکار ہوتی ہے۔[footnoteRef:22] [22:  Saima Saqib, Tariq Ali, Muhammad Faraz Riaz, Sofia Anwar, and Amir Aslam, ‘Taxation effects on economic activity in Pakistan’ (2014) 2 (6) Journal of Finance and Economics 219.] 

مہنگائی اور بلند شرحِ افراطِ زر کے تناظر میں، وہ کم از کم آمدنی کی حد جس پر نہ تو انکم ٹیکس ادا کرنا لازم ہوتا ہے اور نہ ہی ریٹرن فائل کرنا ضروری ہوتا ہے، آبادی کے ایک بہت بڑے حصے تک پہنچتی ہے، جس میں وہ افراد شامل ہیں جو معمولی ملازمت، پیشوں یا چھوٹے کاروبار سے آمدنی حاصل کرتے ہیں۔ پاکستان میں خواندگی کی مجموعی سطح کو مدنظر رکھتے ہوئے یہ توقع نہیں کی جا سکتی کہ عام آدمی کو ٹیکس قوانین کا علم ہو، چہ جائیکہ وہ ان کی پابندی کرے اور پھر اُن حکام سے نمٹے جو ہر وقت کسی بھی فرد کو خواہ وہ قصوروار ہو یا بے قصور سزا دینے کے لیے تیار رہتے ہیں۔[footnoteRef:23] [23:  Naimat U. Khan, Qurat Ul Ain Shah Jehan, and Attaullah Shah, ‘Impact of taxation on dividend policy: Evidence from Pakistan’ (2017) 42 Research in international business and Finance 375.] 

پیش کردہ دلائل کا مجموعی جائزہ لینے سے یہ واضح ہوتا ہے کہ لوگ بعض اوقات حکام کو چکمہ دینے پر فخر محسوس کرتے ہیں، ٹیکس چوری کے ثابت شدہ واقعات پر کوئی مثالی سزا نہیں دی جاتی، اور نچلی سطح پر عوام کو ان کی ذمہ داریوں سے آگاہ کرنے کے لیے کوئی مؤثر کوشش نہیں کی گئی۔ اس کے برعکس، ریونیو ڈیپارٹمنٹ کے اہلکاروں کا رویہ قوم کی خدمت کے بجائے پہلے دستیاب ٹیکس دہندہ کو جکڑ کر اس سے زیادہ سے زیادہ نچوڑنے تک محدود دکھائی دیتا ہے۔
ریونیو افسران کو اس انداز میں تربیت دی گئی ہے کہ وہ ہر رجسٹرڈ ٹیکس دہندہ کو اس کی ذمہ داریوں اور حقوق کے حوالے سے شک کی نگاہ سے دیکھیں۔ نتیجتاً، ٹیکس دہندہ کو بآسانی اس بات پر مجبور کر دیا جاتا ہے کہ وہ کسی ٹیکس کنسلٹنٹ کی خدمات حاصل کرے، جو کہ پیشہ ورانہ اخلاقیات کے منافی طور پر، بعض اوقات اپنے مؤکل کو اس رقم سے بھی زیادہ مالی نقصان پہنچا دیتا ہے جتنی ٹیکس کی رقم زیرِ بحث ہوتی ہے۔[footnoteRef:24] [24:  Muhammad Nouman Shafiq, Liu Hua, Muhammad Azhar Bhatti, and Seemab Gillani, ‘Impact of Taxation on Foreign Direct Investment: Empirical Evidence from Pakistan’ (2021) 9 (1) Pakistan Journal of Humanities and Social Sciences 18.] 

پاکستان کے ٹیکس کے بد اثرات کے رپورٹ کا جائزہ لینے سے پہلے اس بات کو مدنظر رکھنا ہوگا اگر تمام محکمے مثلا بجلی، گیس، پانی، ٹیلی فون کے بلز ،پی ائی اے ،ریلوے محکمہ ڈاک اور تار وغیرہ اگر ان کی آمدن دیانتداری کے ساتھ وصول کر کے دیانتداری کے ساتھ جائز مصارف و اخراجات پہ لگائی جائے تو ٹیکس کی ضرورت ہی پیش نہیں اتی لیکن بد قسمتی سے اسلام کے نام پر لیا جانے والی مملکت میں اسلامی قوانین لاگو نہ ہو سکے
 ٹیکس سے حاصل شدہ رقم جائز اور صحیح مصارف پر نہیں لگائی جاتی ٹیکس کی خطیر رقم وصول ہی نہیں ہوتی بہت سے ٹیکس دہندہ محکمہ ٹیکس کے کارندوں کو رشوت وغیرہ دے کر جان چھڑا لیتے ہیں اور جو رقم وصول ہوتی ہے اس میں سے بھی متعدد بہ رقم ٹیکس وصول کنندہ گان کی تنخواہوں اور دوسرے دفتری امور پر خرچ ہو جاتی ہے بہت سی رقم ان کی خیانت اور گپلوں کی شکار ہوتی ہے اور اس کے بعد بھی جو رقم حکومتی خزانے میں جمع ہوتی ہے اس کا اکثری استعمال بھی غلط مصارف میں ہوتا ہے نئے ٹیکس کی شرح بھی واضح نہیں ہوتی اور وصولی کا طریقہ کار اور اصول اور ضوابط بڑے پیچیدہ ہوتے ہیں ایک طرف ترغیبات دی جاتی ہیں تو دوسری طرف ترھیبات اور دھمکیاں دی جاتی ہیں اور اللہ اللہ کر کے جب نظام ٹیکس کا ایک طریقہ سمجھ میں اتا ہے تو حکومت بدل جاتی ہے یا کسی حادثے کی وجہ سے طریقہ کار تبدیل کر دیا جاتا ہے اور یہ سلسلہ ہمیشہ چلتا رہتا ہے اس طرح کی مشکلات اور تکلفات اور بدنظمی نہ صرف اسلامی اصول کے خلاف ہے بلکہ خود ماہرین ٹیکس کے وضع کردہ ہیں قوانین کے بھی خلاف ہیں 
ذیل میں کچھ رپورٹ پیش کی جاتی ہیں جس سے پتہ ملک کے حالات کا جائزہ لگایا جائے گا پاکستان کا ٹیکس نظام تنخواہ دار افراد پر غیر منصفانہ بوجھ ڈال کر ان کی مالی حالت کو شدید نقصان پہنچا رہا ہے۔ دستیاب حالیہ معاشی معلومات کے مطابق رواں مالی سال کی ابتدائی سہ ماہی کے دوران تنخواہ دار طبقے پر عائد انکم ٹیکس کا بوجھ نمایاں طور پر بڑھا ہوا نظر آتا ہے

تنخواہ دار افراد نے غیر متناسب ٹیکس بوجھ برداشت کیا ہے، جنہوں نے مجموعی طور پر 111 ارب روپے انکم ٹیکس کی مد میں ادا کیے ۔ جو تاجروں کے ادا کردہ ٹیکس سے 15 گنا زیادہ ہے۔ یہ فرق ٹیکس پالیسیوں میں موجود کھلی ناانصافی کو ظاہر کرتا ہے۔ زیادہ شرحِ ٹیکس کے نفاذ کے ساتھ ساتھ کسی بھی قسم کی ریلیف یا سہولت کے فقدان نے تنخواہ دار طبقے کی پہلے سے کم ہوتی ہوئی آمدنی پر مزید دباؤ ڈال دیا ہے۔ خاص طور پر نجی شعبے میں کام کرنے والے ملازمین، جنہیں سالانہ تنخواہوں میں اضافہ یقینی طور پر نہیں ملتا، اور جو پہلے ہی ریکارڈ مہنگائی سے نبرد آزما ہیں، شدید متاثر ہوئے ہیں۔حکومت کا فیصلہ کہ تنخواہ دار افراد، اشخاصِ مشارکہ (AOPs) اور غیر تنخواہ دار افراد کے لیے مؤثر انکم ٹیکس کی شرح بالترتیب 39%، 44%، اور 50% تک بڑھا دی جائے، نہایت تشویشناک ہے۔ بظاہر یہ اقدام اعلیٰ آمدنی والے افراد پر ٹیکس بڑھانے کی "ترقی پسند" پالیسی سے مطابقت رکھتا ہے، مگر حقیقت میں یہ اس وقت غیر منصفانہ بن جاتا ہے جب تاجر  جو کہیں زیادہ کماتے ہیں ۔ نہ صرف کم مؤثر شرحِ ٹیکس ادا کرتے ہیں بلکہ اکثر اوقات ٹیکس بالکل نہیں دیتے، اور ہر چند سال بعد حکومت کی ایمنسٹی اسکیموں سے بھی فائدہ اٹھا لیتے ہیں۔[footnoteRef:25] [25:  Pakistan's tax system unfairly burdens salaried individuals, highlighting major disparities in taxation policies.EditorialOctober 21, 20241] 

اسلام اباد (وقائع نگار خصوصی) باخبر ذرائع کے مطابق فیڈرل بورڈ اف یونیو نے بڑے ٹیکس چوروں کا سراغ لگایا ہے ۔ذرائع کے مطابق کراچی اور لاہور کے لارج ٹیکس پیٹرز یونٹوں کہ عہدیدار نے انکم ٹیکس اور سیلز ٹیکس کی ادائیگی میں اربوں روپے کی خرد برد پکڑ لے .ایک درجن سے زائد کارپوریٹ سیکٹر کے اداروں کے سیلز ٹیکس اور انکم ٹیکس کے معاملات کی گزشتہ ماہ سے سکرونٹی کی جا رہی تھی۔ [footnoteRef:26] [26:  (روزنامہ جنگ راولپنڈی بدھ 5 دسمبر 2007 )] 

ایک اخباری رپورٹ کے مطابق شیخ شکیل احمد دھنگڑہ نے کہا ہے کہ دو سال سے ایک سال کے اندر 100 ارب روپے سے زائد کی رقم کی ڈیوٹیز اور ٹیکسز چوری کیے گئے ہیں.  اس اخباری رپورٹ کے مطابق کسٹمز نے تحقیقات کے دوران  2 ہزار سے زائد کنٹینرز کا سراغ لگایا ہے جنہیں اس نظام کے ذریعے مس ڈیکلریشن کے ذریعے کلیئر کیا گیا [footnoteRef:27] [27:  (روزنامہ اسلام جمعہ المبارک شوال 1438ـ 19 اکتوبر 2007 جلد 4 شمارہ 111)] 

مذکورہ رپورٹس سے پتہ چلتا ہے کہ اس سلسلے میں قوانین اور ضوابط میں جس قدر نقائص ہیں اور ان سے ایسے ناپسندیدہ عناصر کس طرح فائدہ اٹھاتے ہیں۔اور اس نظام کا اصل فائدہ دراصل کس کو ہوتا ہے اور ہو رہا ہے کسٹم حکام اگر کچھ کر نہیں سکتے تو کم از کم اس نظام کو ہی ختم کیا جائے۔
ان رپورٹس سے واضح ہوتا ہے کہ پاکستان کا موجودہ ٹیکس نظام نہ صرف عملی کمزوریوں اور انتظامی بے ضابطگیوں کا شکار ہے، بلکہ اس کی ساخت میں موجود بنیادی پیچیدگیاں بھی اس صورتحال کو مزید سنگین بنا دیتی ہیں۔ 

نامور مسلم معیشت دان مولانا حفظ الرحمن سیوہاریؒ نے ٹیکس کے نظام پر گفتگو کرتے ہوئے اس بنیادی فرق کی نشاندہی کی ہے جو عدل پر مبنی حکومت اور ظلم پر قائم نظام کے درمیان پایا جاتا ہے۔ ان کے مطابق عادل حکومت کا اصل مقصد عوام کی خدمت اور فلاح ہوتا ہے، اسی لیے ریاستی خزانے کو عوامی بہبود، اجتماعی خدمات اور معاشرتی خوشحالی پر صرف کیا جاتا ہے۔ مزید یہ کہ منصف حکمران ذاتی ضروریات کے علاوہ شاہی خزانے سے زائد اخراجات نہیں کرتا اور نہ ہی رعایا پر غیر ضروری یا کثرت سے ٹیکس عائد کر کے انہیں پریشانی میں مبتلا کرتا اس کے برعکس جبر و ظلم کی حکومت کا منشا بادشاہ اور حکومت کا اقتدار ذاتی تعیش اور اس کا استحکام ہوتا ہے اس لیے وہ نہ رعایا کے دکھ درد کی پرواہ کرتا ہے اور نہ ان کے راحت اور ارام کا خیال کرتا ہے اور اس سلسلے میں اگر کچھ ہو بھی جاتا ہے تو وہ حکومت کے مفاد و مصالح کے پیش نظر ضمنی ہوتا ہے نیز اس حکومت کی رعایا ہمیشہ ٹیکسوں کے بوجھ سے دبی رہتی ہے اور اس ملک کی اکثریت افلاس غربت ہی کا شکار رہتی ہے ۔الغرض اسلام کی نظام مالیات میں ظالمانہ ٹیکسوں کا نہ شرعی جواز ہے نہ وجود [footnoteRef:28] [28:  مولانا حفظ الرحمن :قصص القران ج:3 ناشر قران لمٹیڈ اردو بازار لاہور،ص 312,313] 

معروف محقق عبد الرحمن گیلانی نے زکوٰۃ کے علاوہ دیگر ٹیکسوں کے شرعی جواز پر تنقیدی بحث کرتے ہوئے متعدد سوالات اٹھائے ہیں۔ ان کے نزدیک یہ امر واضح نہیں ہو پاتا کہ حکومت کے پاس ایسا کون سا قطعی شرعی حق موجود ہے جس کی بنیاد پر وہ زکوٰۃ کے علاوہ عوام سے جبراً مالی وصولی کرے۔ وہ اس بات پر بھی سوال قائم کرتے ہیں کہ اگر کوئی فرد اپنی ذاتی ضرورت کے لیے مکان تعمیر کرتا ہے تو اس پر پراپرٹی ٹیکس عائد کرنے کی شرعی بنیاد کیا ہو سکتی ہے۔
مزید برآں، وہ اس تضاد کی نشاندہی کرتے ہیں کہ فقہی اعتبار سے جنگی حالات میں، مخصوص شرائط کے تحت، ریاست کو وقتی طور پر جبری مالی وسائل جمع کرنے کی اجازت دی گئی ہے، تاہم عملی صورتِ حال میں حکومتیں اس اختیار کو شاذ و نادر ہی استعمال کرتی ہیں۔ اس کے برعکس وہ اندرونی و بیرونی ذرائع سے سودی قرضوں پر انحصار بڑھا دیتی ہیں، اور ایسے مواقع پر بھی ٹیکسوں میں اضافہ کرتی رہتی ہیں جہاں اس کا واضح جواز موجود نہیں ہوتا۔
عبد الرحمن گیلانی کے مطابق اس طرزِ عمل کا ایک سنگین نتیجہ یہ نکلتا ہے کہ عوام کے پاس حکومتی بدعنوانی اور غیر دانشمندانہ معاشی فیصلوں کے خلاف مؤثر احتساب کی قوت کمزور پڑ جاتی ہے۔ مزید یہ کہ حکومت بعض اوقات غیر ترقیاتی منصوبوں پر خطیر وسائل صرف کرتی ہے، اور جب ٹیکس آمدن ناکافی ہو جائے تو کرنسی میں اضافے کا سہارا لیتی ہے، جس کا بوجھ بالواسطہ طور پر عوام پر پڑتا ہے۔ یہی صورتِ حال معاشی ماہرین کے نزدیک بالواسطہ یا مخفی ٹیکس (Hidden Tax) کے مترادف ہے، جو معاشی عدم توازن اور پالیسیوں میں بے اعتدالی کو جنم دیتی ہے۔[footnoteRef:29] [29:  نظام زکوۃ عشر اور ٹیکس عبدالرحمن گیلانی جون 1979] 

اسلامی مالیاتی نظام کا بنیادی مقصد عدل، مساوات اور دولت کی منصفانہ گردش ہےاسلامی تعلیمات انسان کی انفرادی عبادات تک محدود نہیں بلکہ زندگی کے اجتماعی اور معاشی پہلوؤں کو بھی منظم کرتی ہیں۔ اسی تناظر میں اسلام ایک ایسا معاشی تصور پیش کرتا ہے جس کا مقصد دولت کے ارتکاز کو روکنا اور اسے معاشرے کے مختلف طبقات میں منصفانہ طور پر گردش میں رکھنا ہے، تاکہ غربت، طبقاتی تفاوت اور سماجی عدم توازن جیسے مسائل کم ہو سکیں .
اللہ تعالیٰ نے مسلمانوں کے مال پر زکوٰۃ اور عشر کی صورت میں مالی فریضہ لازم کیا ہے۔ ابتدائی اسلامی ریاست میں زکوٰۃ اور عشر ریاستی سطح پر وصول کیے جاتے تھے تاکہ ضرورت مند طبقے کو یقینی طور پر سہارا فراہم کیا جا سکے اور دولت کی گردش برقرار رہےعہدِ نبویﷺ اور خلافتِ راشدہ کے عملی نمونے اس بات کی گواہی دیتے ہیں کہ ریاستی مالی نظم و نسق ایسے اصولوں پر قائم تھا جن میں دیانت اور سماجی عدل کو بنیادی حیثیت حاصل تھی، اور یہی اوصاف اس نظام کی مؤثریت کا سبب بنے۔[footnoteRef:30] [30:  ابن خلدون، المقدمة، ص 411؛ وہبہ الزحیلی، الفقه الإسلامي وأدلته، ج 8، ص 520           ] 

یہ اعتماد اس بنیاد پر قائم تھا کہ ریاست ان رقوم کو درست مصارف میں خرچ کرتی ہے، مگر وقت کے ساتھ، حکومتی ناانصافی اور عوامی اعتماد کی کمی کے باعث زکوٰۃ و عشر کی ادائیگی اکثر انفرادی سطح پر منتقل ہو گئی، جس سے دولت کی مؤثر گردش متاثر ہوئی۔ اس باب میں ہم اسلامی مالیاتی نظام کے اصول، زکوٰۃ و عشر کے مقاصد، اثرات، اور جدید ریاستی مالیات کے مقابلے میں اس کی افادیت پر تفصیلی روشنی ڈالیں گے۔
[bookmark: _Toc217773859]زکوۃ: انصاف اور فلاح کا ایک اسلامی نظام
زکوٰۃ اسلامی معاشی نظام کا ایک لازمی جزو ہے جو اسلامی تعلیمات پر مبنی ہے اور مسلم برادریوں کی اقتصادی خوشحالی، عالمگیر اخوت اور آمدنی کی منصفانہ تقسیم کے مقصد کے لیے قائم کیا گیا ہے۔یہ ایک ایسے معاشرے کے قیام کے لیے ترتیب دیا گیا ہے جہاں ہر فرد یا گروہ سماجی انصاف، مساوات اور آزادی کا پابند ہو۔اسلامی معاشی نظام کا مقصد صرف سماجی بہبود حاصل کرنا نہیں بلکہ تقویٰ، ایمان میں اضافہ اور مقاصدِ شریعت کے مطابق زندگی گزارنا بھی ہے۔
اسلامی سماجی نظام برابری، انصاف، اخوت، آزادی اور ذمہ داری کے اصولوں پر قائم ہےاسلامی معاشی تصور میں زکوٰۃ کو محض ایک مذہبی فریضہ نہیں بلکہ ایک مؤثر سماجی و مالیاتی ذریعہ سمجھا جاتا ہے، جس کے ذریعے معاشرے میں انصاف پر مبنی تقسیم کو فروغ دیا جاتا ہے اور باہمی تعاون کی فضا قائم کی جاتی ہے۔ اس نظام کا مقصد ایسے حالات پیدا کرنا ہے جن میں معاشی سرگرمیاں بڑھیں اور افراد کو ان کی صلاحیتوں کے مطابق باعزت روزگار کے مواقع میسر آئیں۔
قرآن میں اللہ تعالیٰ فرماتے ہیں:
أَقِيمُوا الصَّلَاةَ وَآتُوا الزَّكَاةَ[footnoteRef:31]  [31:  (البقرة: 43(] 

یہ ظاہر کرتا ہے کہ زکوٰۃ دین کا لازمی رکن ہے اور صرف عبادتی فریضہ نہیں بلکہ معاشرتی انصاف کا بھی ذریعہ ہے۔
نبی ﷺ نے فرمایا:
«بُنِيَ الإِسْلَامُ عَلَى خَمْسٍ: شَهَادَةِ أَنْ لَا إِلَهَ إِلَّا اللهُ … وَإِيتَاءِ الزَّكَاةِ» [footnoteRef:32] [32:  (صحیح بخاری، حدیث 8(] 

سماجی ترقی کے کئی اہم پہلو ہیں جو کسی بھی معاشرے کی سماجی و معاشی ترقی کی بنیاد بنتے ہیں۔ اسلام نہ صرف مسلمانوں بلکہ پوری انسانیت کے لیے انصاف اور مساوات پر مبنی پائیدار سماجی و معاشی ترقی کو یقینی بناتا ہے۔
اسلام میں زکوٰۃ ایک ایسا مذہبی آلہ ہے جو معاشرے کے افراد کو اس قابل بناتا ہے کہ وہ محتاجوں اور غریبوں کی مدد کر سکیں جو خود اپنے پیروں پر کھڑے نہیں ہو سکتے۔ زکوٰۃ کا مقصد جزوی طور پر ضرورت مندوں کی بنیادی ضروریات زندگی پوری کرنا ہے، تاکہ یہ ذمہ داری قریب ترین رشتہ داروں اور ہمسایوں تک منتقل کی جا سکے۔زکوٰۃ انسان کو ایک ذمہ دار اور ہمدرد فرد بناتی ہے۔ یہ نیکی، تعاون اور اخوت کے جذبے کو پروان چڑھاتی ہے اور معاشرے میں سماجی یکجہتی کو مضبوط کرتی ہے۔زکوٰۃ موجودہ دور کے معاشرے میں سماجی انصاف اور اخلاقی اقدار کے فروغ میں ایک مؤثر اور کامیاب کردار ادا کرتی ہے۔
[bookmark: _Toc217773860]زکوٰۃ کیا ہے	
لفظ زکوٰۃ عربی مادہ “زَکَا” سے ماخوذ ہے، جس کے معنی ہیں: نمو، پاکیزگی، نیکی اور بڑھوتری۔ شرعی اصطلاح میں زکوٰۃ اُس مخصوص مال کو کہا جاتا ہے جسے اللہ تعالیٰ نے مستحق افراد تک پہنچانے کا حکم دیا ہے۔ یہ اسلام کے پانچ بنیادی ارکان میں شامل ایک فرض عبادت ہے جو اُن مسلمانوں پر لازم ہوتی ہے جن کا مال نصاب تک پہنچ جائے۔
زکوٰۃ محض خیرات، عطیہ یا حکومتی ٹیکس نہیں بلکہ اس میں عبادت، تقویٰ، روحانی تربیت اور سماجی فلاح جیسے منظم اہداف شامل ہیں۔ یہ ایک باقاعدہ اسلامی مالیاتی ادارہ ہے جس کے قواعد، مصارف، معیار اور مقاصد شریعت کی طرف سے متعین ہیں۔
زکوٰۃ کے قابل اموال کا ذکر قرآن میں عمومی طور پر “اموال” کے لفظ سے آیا ہے، جیسا کہ فرمایا گیا:
جو کچھ تم کماتے ہو، اور جو کچھ ہم نے زمین سے تمہارے لیے پیدا کیا ہے۔[footnoteRef:33]
 زکوٰۃ کی شرح [33:  سورۃ البقرہ: 267	] 

دولت محنت اور سرمایہ کی پیداوار ہے۔ زکوٰۃ کی شرح مختلف عوامل کے مطابق مقرر کی جاتی ہے، جن میں مال کی نوعیت اور اس کی مقدار شامل ہے۔ جہاں زیادہ محنت اور سرمایہ استعمال ہوا، وہاں زکوٰۃ کی شرح کم ہوگی،اور جہاں کم محنت اور سرمایہ لگا، وہاں شرح زیادہ ہوگی۔یہ اصول معاشی کو بڑھانے میں مدد دیتا ہے۔
زکوٰۃ کی شرح مختلف اموال پر مختلف ہوتی ہے ذیل میں زکوٰۃ کی شرح کی وضاحت دی گئی ہے ۔
	زکوٰۃ کے قابل مال
	شرحِ زکوٰۃ
	ادائیگی کا وقت
	نمبر

	غیر سرمایہ کاری شدہ مال
	2.5%
	ایک سال کے بعد
	1

	سرمایہ کاری شدہ مال
	2.5%
	ایک سال کے بعد
	2

	زرعی پیداوار: (a) آبپاشی سے حاصل شدہ فصل (b) بارش یا قدرتی ذرائع سے حاصل شدہ فصل
	,5%(a) 10%( b)عُشر,
	فصل کی کٹائی کے فوراً بعد
	3

	اتفاقی منافع یا خزانہ
	20%
	فوراً بعد
	4

	مویشی
	مخصوص نصاب کے مطابق
	ایک سال کے بعد
	5


زکوٰۃ کے مصارف کو قرآنِ مجید میں نہایت وضاحت اور ترتیب کے ساتھ بیان کیا گیا ہے۔
[bookmark: _Toc217773861]زکوۃ کے مستحقین
قرآن کریم میں مقرر ہے کہ زکوٰۃ مخصوص طبقات کے لیے واجب ہے، جن میں فقیروں، مسکینوں، زکوٰۃ کے عاملین، اسلام کی طرف مائل کیے جانے والے، غلاموں کی آزادی، قرضداروں کی مدد، اللہ کی راہ میں اور مسافر شامل ہیں۔ یہ ایک الہی فرض ہے جو اللہ کی حکمت اور علم کی بنیاد پر مقرر کیا گیا ہے۔[footnoteRef:34] [34:  (سورۃ التوبہ، آیت 60)] 

زکوٰۃ کی تقسیم کے یہ مصارف مقاصدِ شریعت سے گہرا تعلق رکھتے ہیں، کیونکہ شریعت کا اصل مقصد انسانی زندگی، دین، مال، عقل اور نسل کا تحفظ ہے۔ فقراء اور مساکین کے لیے خوراک، تعلیمی سہولیات، طبی اخراجات، رہائش اور ہنرمندی کی تربیت کی فراہمی دراصل حفظ النفس اور حفظ المال کے مقاصد کی تکمیل کرتی ہے۔ اس کے ذریعے نہ صرف مستحقین کی بنیادی ضروریات پوری ہوتی ہیں بلکہ انہیں معاشی خودمختاری کی طرف بھی گامزن کیا جاتا ہے، تاکہ وہ مستقل طور پر غربت کے چکر سے نکل سکیں ۔[footnoteRef:35] [35:    Putra, P. A., Marliyah, & Siregar, P. A. (2023). Zakat dan Pajak dalam Perspektif
Syariah. 20. https://doi.org/10.46781/al-mutharahah] 

[bookmark: _Toc217773862]زکوٰۃ کی تقسیم کے مختلف پروگراموں اور مقاصد شریعت کے پہلوؤں کے درمیان تعلق کا تجزیہ:
زکوٰۃ کی تقسیم شریعت کے مختلف مقاصد کو پورا کرنے کے لیے کی جاتی ہے:
1. فقرا و مستحقین: خوراک، اسکول کی کٹس، طبی اخراجات، گھروں اور ملازمت کی تربیت کی مدد ) حفظ المال و حفظ النفس، غربت کم کرنا اور اقتصادی خودمختاری کو فروغ دینا(۔
2. زکوٰۃ کے امال و ادارے: مدیران کی ترغیب و انفاق ) حفظ المال و حفظ النفس، کارکردگی کو برقرار رکھنا اور ذمہ داری کی ادائیگی کو یقینی بنانا۔(
3. مولفین: مذہبی تعلیم، صحت، تجارت، سرمایہ کاری، روحانی رہنمائی) حفظ الدین، حفظ المال و حفظ النفس، مذہبی اور اقتصادی مضبوطی۔(
4. رقاب (غلامی سے آزادی): گھروں، طبی اخراجات، خوراک کی مدد ) حفظ المال و حفظ النفس، آزادی اور قرض سے نجات۔(
5. غارمین (قرض دار: ( قرض کی ادائیگی، گھروں، سرمایہ کاری ) حفظ المال، حفظ النفس و حفظ النسل، اقتصادی خودمختاری۔(
6. سبل اللہ: دعوت، عبادت گاہوں کی تعمیر ) حفظ الدین، مذہبی ڈھانچہ مضبوط کرنا۔(
7. ابن السبيل: کمزور طلباء، دعوتی سفر، علمی پروگرام ) حفظ العقل، علمی اور فکری ترقی۔([footnoteRef:36] [36:  Zakat vs Tax: A Maqasid Sharia Perspective 
http://dx.doi.org/10.47700/jiefes.v5i1.7846] 

مجموعی طور پر، زکوٰۃ کی تقسیم مقاصد شریعت کے مختلف پہلوؤں کو پورا کرنے کے لیے کی جاتی ہے، جس میں دین، نفس، عقل، نسل، اور مال کی حفاظت شامل ہیں۔ یہ زکوٰۃ کے کردار کو بہتر بنانے اور عوام کی بہبود کو یقینی بنانے کے لیے ایک جامع کوشش ہے۔یہی بنیادی فلسفہ ہمیں اس بات کی طرف متوجہ کرتا ہے کہ زکوٰۃ کا نظام جب صحیح طریقے سے چلے تو معاشی عدم توازن کم ہوتا ہے اور سماج مضبوط ہوتا ہے۔اسی پس منظر کو سامنے رکھتے ہوئے، اگر ہم زکوٰۃ کے نظام کے معاشی فوائد پر نظر ڈالیں تو واضح ہوتا ہے کہ زکوٰۃ صرف عبادت نہیں بلکہ ایک مضبوط اقتصادی میکانزم بھی ہے جو معاشرے کو سہارا دیتا ہے۔چنانچہ اب ہم تفصیل کے ساتھ جانتے ہیں کہ زکوٰۃ کس طرح معاشی میدان میں اپنا کردار ادا کرتی ہے
[bookmark: _Toc217773863] زکوۃ کے نظام کے معاشی فوائد:
[bookmark: _Toc217773864]غربت کے خاتمے میں زکوٰۃ کا کردار
اسلام غربت کو سماجی اور نظریاتی مسئلہ قرار دیتا ہے، کیونکہ اس کے اثرات پورے معاشرے پر ظاہر ہوتے ہیں۔ اسلام کے مطابق غربت وہ حالت ہے جب انسان زندگی کی بنیادی ضروریات پوری نہ کر سکے۔ اسلام انفرادی اور اجتماعی سطح پر بہتر اور باوقار زندگی کے مواقع فراہم کرنے کا خواہاں ہے۔
غربت ایک بڑی سماجی بیماری ہے، اور زکوٰۃ اس کے خاتمے کا سب سے مؤثر اسلامی ذریعہ ہے۔ فرض زکوٰۃ (جو غریب کا حق ہے) اور نفلی صدقات مل کر سماجی تحفظ اور معاشی توازن کا نظام بناتے ہیں، جو دولت کو امیر سے غریب تک منتقل کرتا ہے، مالی ناہمواری کم کرتا ہے اور محرومی کا خاتمہ کرتا ہے۔
زکوٰۃ کا مقصد دولت کی دوبارہ منصفانہ تقسیم اور سماجی انصاف کا قیام ہے۔ یہ صرف معاشی عمل نہیں بلکہ دینی فریضہ اور عبادت بھی ہے۔ [footnoteRef:37]زکوٰۃ کے فنڈز حکومت اور فلاحی ادارے غربت کم کرنے کے منصوبوں میں بھی استعمال کر سکتے ہیں۔ [37:  Siddiqui, M.N, (1978)“Some Aspects of Islamic Economy” Islamic publication, Lahore, Pakistan, p. 26] 

اسلامی معاشی نظام غربت کے خاتمے کے لیے تین بنیادی نکات پر زور دیتا ہے
[bookmark: _Toc217773865]بنیادی ضروریات کی تکمیل
اسلام میں اخوت اور امانت داری کے اصول اس بات کا تقاضا کرتے ہیں کہوسائل کو اس طرح بانٹا جائے کہ ہر فرد کی مادی ضروریات ایک مناسب معیار تک پوری ہو سکیں۔اسلامی تعلیمات کے مطابق، معاشرے پر اجتماعی طور پر لازم ہے کہ وہ غریبوں کی بنیادی ضروریات پوری کرے۔اس نکتے پر تمام اسلامی مکاتبِ فکر کا اجماع ہے کہ ضرورت مندوں کی کفالت اجتماعی ذمہ داری ہے۔[footnoteRef:38] [38:  M. N. Siddiqui, “Distributive Justice and Need Fulfillment in an Islamic Economy” by Munawar Iqbal, International Institute of Islamic Economics, p. 257.] 

[bookmark: _Toc217773866]روزگار کے مواقع 
اسلام محنت کے ذریعے حلال روزی کمانے کی تلقین کرتا ہے تاکہ فرد اپنی اور اپنے خاندان کی ضروریات پوری کر سکے۔ اگر روزگار کے مواقع میسر نہ ہوں تو ریاست کی ذمہ داری ہے کہ وہ سب کے لیے برابر معاشی مواقع پیدا کرے اور پیداواری سرگرمیوں کا نیٹ ورک پورے ملک تک پھیلائے تاکہ غریب طبقہ بھی حصہ لے سکے۔ اس کے باوجود، کچھ افراد جیسے معذور، بے روزگار یا غیر ہنر مند پیچھے رہ سکتے ہیں۔ ایسے افراد کے لیے سماجی تحفظ ضروری ہے جو خاندان، پڑوسی، فلاحی اداروں یا ریاست کے ذریعے فراہم کیا جائے، اور اگر یہ ذرائع ناکافی ہوں تو ریاست پر لازم ہے کہ وہ ان کی بنیادی ضروریات پوری کرے۔[footnoteRef:39] [39:  M. Umar Chapra. “Islam and the Economic Challenge” The Islamic Foundation and the International Institute of Islamic Thought, (USA). p. 211] 

آمدنی اور دولت کی منصفانہ تقسیم
اسلامی نظام میں انصاف اور کارکردگی دونوں اہم ہیں۔ کارکردگی سے ترقی آتی ہے اور انصاف سے اس کا فائدہ غریب طبقے تک پہنچتا ہے۔ اسلام میں غربت کے خاتمے کی کامیابی آمدنی میں اضافے اور منصفانہ تقسیم پر منحصر ہے۔ محنت، مہارت اور رسک کی بنیاد پر معمولی فرق جائز ہے، مگر زکوٰۃ دولت کو چند ہاتھوں میں جمع نہیں ہونے دیتی۔ قرآنِ مجید واضح طور پر فرماتا ہے:
تاکہ دولت تمہارے دولت مندوں ہی کے درمیان گردش نہ کرتی رہے۔[footnoteRef:40] [40:  سورۃ الحشر: 7] 

زکوٰۃ ایک لازمی اور مستحکم مالی ذریعہ ہے، جسے طویل مدتی غربت کے خاتمے اور انسانی ترقی کے منصوبوں میں مؤثر طور پر استعمال کیا جا سکتا ہے۔ اسلام تمام اہل افراد کو محنت اور خود کفالت کی ترغیب دیتا ہے، جبکہ معذور یا کمزور افراد کی مدد ریاست اور زکوٰۃ کے ذریعے ضروریات پوری کرنے تک کی جاتی ہے۔
[bookmark: _Toc217773203][bookmark: _Toc217773867]زکوٰۃ فنڈز کے مؤثر استعمال کی صورتیں
· چھوٹی صنعتیں قائم کرنا
· تربیتی و ہنر پروگرامز
· غریب طبقات کو بااختیار بنانا
تحقیق کے مطابق (Patmawati, 2006)، زکوٰۃ کی درست اور مؤثر تقسیم آمدنی کی ناہمواری کم کرتی ہے اور سماجی بہبود بڑھاتی ہے۔[footnoteRef:41] [41:  Kusuma, Dimas Bagus Wiranata & Raditya Sukmana (2010). The Power of Zakah in Poverty Alleviation] 

زکوٰۃ: معاشرتی ہم آہنگی کا اسلامی نظام
اسلامی تعلیمات کی بنیاد ہم آہنگیاور بھائی چارے کے دو بنیادی اصولوں پر رکھی گئی ہے، جن پر سماجی فلاح و بہبود کا انحصار ہے۔قرآنِ پاک نے انسانوں کے درمیان بھائی چارے اور محبت کو فروغ دیا ہے تاکہ معاشرے میں سماجی اور معاشی عدم مساوات کو کم کیا جا سکے۔ اسلام عالمی محبت، باہمی احترام، ہمدردی اور ایثار کی تعلیم دیتا ہے اور نفس کی پاکیزگی اور ضبطِ نفس کی تلقین کرتا ہے۔[footnoteRef:42] [42:  Rahman, Sayedur. (1956). An Introduction to Islamic Philosophy, Dhaka, Bengladesh, p.52] 

[bookmark: _Toc217773868]زکوٰۃ: سماجی مساوات کا اسلامی ذریعہ
اسلام میں سماجی ترقی، امن اور مساوات بنیادی اقدار ہیں۔ یہ ایسے اصول دیتا ہے جو معاشرے میں ہم آہنگی اور انصاف کو مضبوط بناتے ہیں۔ اسلامی مالیاتی نظام میں سرمایہ اور محنت کے حقوق کی منصفانہ تقسیم کی جاتی ہے۔ زکوٰۃ دولت کو مستحقین تک پہنچا کر معاشی توازن اور بھائی چارہ قائم کرتی ہے۔ قرآن کے مطابق، نماز اور زکوٰۃ سماجی اتحاد اور مساوات کے اہم ستون ہیں۔
[bookmark: _Toc217773869]زکوٰۃ: معاشرتی تحفظ کا اسلامی طریقہ
زکوٰۃ اسلام میں سماجی ترقی، امن، عدل اور مساوات کا بنیادی ذریعہ ہے۔ اسلامی مالیاتی نظام میں دولت اور محنت کے حقوق میں توازن رکھا جاتا ہے، اور زکوٰۃ دولت کو امیروں سے مستحق طبقات تک منتقل کر کے معاشی اور سماجی توازن قائم کرتی ہے۔
اسلام سماجی تحفظ کو اہمیت دیتا ہے، اسی لیے بیماری، حادثات، بے روزگاری اور قدرتی آفات جیسے حالات میں ضرورت مند افراد کی مدد کو ریاست اور معاشرے کی مشترکہ ذمہ داری قرار دیتا ہے۔ اس مقصد کے لیے زکوٰۃ اسلام کا پہلا باقاعدہ سماجی تحفظ کا ادارہ ہے، جو غربت، معاشی ناہمواری اور سماجی بگاڑ کے خاتمے میں مؤثر کردار ادا کرتا ہے۔[footnoteRef:43] [43:  Azeez, W. (2003). “Zakat as the Islamic Social Insurance” Al-Hadarah: LASU Journal of Arabic and Islamic Studies, 6, pp.30-38.
] 

زکوٰۃ سماجی انصاف کو مضبوط کرتی ہے، جرائم اور نفرت کم کرتی ہے، بے روزگاری گھٹاتی ہے اور معاشی کساد بازاری کے امکانات کم کر دیتی ہے۔ یہ محض خیرات نہیں بلکہ ایک منظم سماجی تحفظ کا نظام ہے، جو ادارہ جاتی سطح پر زیادہ مؤثر ثابت ہوتا ہے۔
[bookmark: _Toc217773870]زکوٰۃ کےروحانی فوائد
· اخلاقی: بخل، حرص اور خود غرضی ختم کرتی ہے، ایثار اور رحم دلی پیدا کرتی ہے۔
· سماجی: حسد، بغض اور نفرت کم کرتی ہے، بھائی چارہ اور ہم آہنگی بڑھاتی ہے۔
· روحانی: دلوں کی پاکیزگی، شکرگزاری اور باہمی محبت کو فروغ دیتی ہے۔
[bookmark: _Toc217773871]زکوٰۃ اور ٹیکس میں فرق
زکوٰۃ کا مقصد مال کی تطہیر اور نفس کی پاکیزگی ہے، تاکہ محتاج اور ضرورت مند افراد کو حق ملے۔ زکوٰۃ کو شرعی لحاظ سے فرض عبادت قرار دیا گیا ہے، اور اس کا معاشرتی اور روحانی کردار اسے نماز کی اہمیت کے برابر بناتا ہے۔  جبکہ ٹیکس حکومت کا قانونی نظام ہے جس کا مقصد ملک کے شہریوں کو سماجی سہولیات منصفانہ اور مساوی انداز میں فراہم کرنا ہے۔ اس کے فوائد صرف کم آمدنی والے طبقے تک محدود نہیں بلکہ تمام معاشرتی طبقات، بشمول متوسط اور اعلیٰ آمدنی والے افراد، اس سے مستفید ہوتے ہیں، جیسے سڑکیں، موٹرویز، تعلیم، صحت اور دیگر سماجی خدمات۔ ایسے ہی اس کے استحصالی پہلو کا اثر بھی سب عوام پر پڑتا ہے.مقصد کے علاوہ زکوٰۃ اور ٹیکس میں درج ذیل نمایاں فرق بھی پائے جاتے ہیں:
1۔ طریقۂ انتظام: زکوٰۃ جمع اور تقسیم کرنے والے عامل کہلاتے ہیں، جو مساجد یا فلاحی اداروں کے ذریعے یہ کام امانت سے کرتے ہیں۔جبکہ ٹیکس کی وصولی اور نگرانی صرف ریاستی ادارے قانون کے تحت انجام دیتے ہیں، اور عوام اپنا الگ ٹیکس نظام قائم نہیں کر سکتے۔
2۔ مستحقین :زکوٰۃ کے مصارف قرآن میں واضح اور غیر قابلِ تبدیلی ہیں، اور یہ صرف مخصوص ضرورت مند افراد کو دی جا سکتی ہے۔جبکہ ٹیکس حکومت کے تمام ریاستی اخراجات، جیسے تعلیم، صحت، تنخواہیں اور قومی منصوبوں پر خرچ کرتی ہے، جس سے معاشرے کے تمام شہری فائدہ اٹھاتے ہیں۔
3۔ ادائیگی کی شرائط: زکوٰۃ کے لیے مسلمان، عاقل، بالغ ہونا اور نصاب پر پورا مال ایک سال تک موجود رہنا لازمی ہے۔ اس کی شرح اور نصاب شریعت سے طے شدہ اور ناقابلِ تبدیلی ہیں۔جبکہ ٹیکس مذہب کی بنیاد پر نہیں بلکہ ریاستی قانون کے تحت ہر شہری پر لاگو ہوتا ہے۔ آمدنی ایک مخصوص حد تک پہنچ جائے تو ٹیکس دینا لازم ہو جاتا ہے، اور اس کی شرح حکومت وقتاً فوقتاً تبدیل بھی کر سکتی ہے۔
۴۔ ادائیگی کے ذرائع اور مقدار: زکوٰۃ صرف مخصوص اموال اور بچت پر عائد ہوتی ہے، جیسے تجارتی مال، زرعی پیداوار، سونا، چاندی اور معدنیات، اور نصاب کی شرط کے ساتھ ایک قمری سال تک ملکیت میں رہنا ضروری ہے۔ جبکہ ٹیکس مختلف ذرائع سے حاصل ہونے والی آمدنی پر لگتا ہے، اور اس میں ذاتی بچت شامل نہیں ہوتی۔ ٹیکس اکثر صرف ظاہر شدہ آمدنی پر نافذ ہوتا ہے، چاہے فرد کے پاس اضافی دولت کیوں نہ ہو۔
5۔ ادائیگی کا وقت: زکوٰۃ اور ٹیکس میں ادائیگی کے وقت کا بھی فرق ہے۔ زکوٰۃ کی ادائیگی کے دو اوقات ہیں۔پہلا، زکوٰۃ الفطرجو ماہِ رمضان میں عیدالفطر سے پہلے ادا کی جاتی ہے۔دوسرا، زکوٰۃ المالجو اس وقت ادا کی جاتی ہے جب مال نصاب اور ایک قمری سال (حول) کو پہنچ جائے۔جبکہ ٹیکس کی ادائیگی کے لیے حکومت نے ایک مخصوص وقت مقرر کیا ہوتا ہے. اگر کوئی ٹیکس دہندہ مقررہ وقت پر ٹیکس ادا نہ کرے تو اس پر جرمانہ  عائد کیا جاتا ہے، جو واجب الادا تاریخ سے ادائیگی کی تاریخ تک شمار کیا جاتا ہے۔[footnoteRef:44] [44:  https://www.dompetdhuafa.org/en/this-is-the-difference-between-zakat-and-tax-that-you-must-know/] 

جب زکوٰۃ اور ٹیکس کا تقابلی جائزہ لیا جائے تو ان دونوں مالیاتی اداروں کے درمیان کئی نمایاں اختلافات سامنے آتے ہیں۔ ان اختلافات کے باوجود، زکوٰۃ اور ٹیکس کو ساتھ ساتھ یا متبادل طور پر استعمال کیا جا سکتا ہے۔ تاہم یہ بات قابلِ توجہ ہے کہ اسلام میں ہر چیز کا حقیقی مالک اللہ تعالیٰ ہے، اور انسان کو دی گئی دولت ایک امانت ہے، جسے پاک کرنے کے لیے زکوٰۃ ادا کرنا لازم ہے۔ زکوٰۃ اسلام کا ایک بنیادی ستون ہے اور ہر صاحبِ نصاب مسلمان پر فرض ہے۔[footnoteRef:45] [45:  https://e-journal.metrouniv.ac.id/IJIE/article/view/3129/2887] 

اسی لیے زکوٰۃ کے نظام کو درپیش چیلنجز کو سمجھنا نہایت ضروری ہے، کیونکہ صرف ٹیکس ادا کر دینے سے مسلمان اس مذہبی فریضے سے بری الذمہ نہیں ہو سکتا۔ یہی وہ بنیادی نکتہ ہے جس سے یہ نتیجہ نکلتا ہے کہ زکوٰۃ کو ایک مؤثر مالیاتی پالیسی کے آلے کے طور پر استعمال کیا جانا چاہیے، جو نہ صرف ایک شرعی ذمہ داری کو پورا کرے بلکہ حکومتی آمدنی کا ذریعہ بھی بنے۔ اس کے ساتھ ساتھ، زکوٰۃ اللہ تعالیٰ کی طرف سے برکت  کے حصول کا ذریعہ ہے اور اپنی فلاحی نوعیت کے باعث اس میں انسانی ہمدردی اور سماجی و سیاسی قدر بھی پائی جاتی ہے۔
یہاں سے ہمیں پاکستان میں موجود زکوۃ کا نظام اور اس کو درپیش چیلنجز کو سمجھنا نہایت ضروری ہے، کیونکہ صرف ٹیکس ادا کر دینے سے مسلمان اس مذہبی فریضے سے بری الذمہ نہیں ہو سکتا۔ یہی وہ بنیادی نکتہ ہے جس سے یہ نتیجہ نکلتا ہے کہ زکوٰۃ کو ایک مؤثر مالیاتی پالیسی کے آلے کے طور پر استعمال کیا جانا چاہیے، جو نہ صرف ایک شرعی ذمہ داری کو پورا کرے بلکہ حکومتی آمدنی کا ذریعہ بھی بنے۔ اس کے ساتھ ساتھ، زکوٰۃ اللہ تعالیٰ کی طرف سے برکت کے حصول کا ذریعہ ہے اور اپنی فلاحی نوعیت کے باعث اس میں انسانی ہمدردی اور سماجی و سیاسی قدر بھی پائی جاتی ہے۔
[bookmark: _Toc217773872]پاکستان میں زکوٰۃ کا باقاعدہ نظام آئینِ 
پاکستان میں زکوٰۃ کا باقاعدہ نظام آئینِ پاکستان 1973 کے آرٹیکل 31(c) اور زکوٰۃ و عشر آرڈیننس 1980 کے تحت چلایا جاتا ہے۔ مرکزی سطح پر سینٹرل زکوٰۃ فنڈ (CZF) اسٹیٹ بینک آف پاکستان میں قائم کیا گیا، جو زکوٰۃ کی مرکزی وصولی کا ذمہ دار ہے۔[footnoteRef:46] [46:  Zakat and Ushr Ordinance of 1980 (Pak.).] 

ابتدائی طور پر اس نظام کی نگرانی وزارتِ خزانہ کے تحت زکوٰۃ و عشر ڈویژن کرتی تھی، لیکن اٹھارویں آئینی ترمیم (2010( کے بعد زکوٰۃ کے انتظامات صوبوں کو منتقل کر دیے گئے۔ اس کے نتیجے میں صوبائی زکوٰۃ فنڈز (PZFs)، ضلعی زکوٰۃ کمیٹیاں (DZCs) اور مقامی زکوٰۃ کمیٹیاں (LZCs) تشکیل دی گئیں۔ جبکہ وزارتِ مذہبی امور (MoRA) زکوٰۃ کی مجموعی نگرانی کرتی ہے۔
[bookmark: _Toc217773873] زکوٰۃ کی وصولی کے باضابطہ اور غیر باضابطہ طریقے
باضابطہ طور پر، بینک ہر سال رمضان کے پہلے دن زکوٰۃ منہا کرتے ہیں (فقہ جعفریہ کے اکاؤنٹس مستثنیٰ ہوتے ہیں)۔ حکومت ہر سال نیا نصاب مقرر کرتی ہے جس کی بنیاد پر زکوٰۃ منہا کی جاتی ہے۔ وصول شدہ رقم CZF میں جمع ہوتی ہے، جہاں سے اسے صوبائی اور ضلعی فنڈز میں منتقل کر کے تقسیم کیا جاتا ہے۔
غیر رسمی طور پر، فلاحی ادارے، این جی اوز، ٹرسٹس، اور اسپتال بھی زکوٰۃ جمع کرتے ہیں۔ وہ یہ فنڈز تعلیم، صحت، ہنر کی ترقی، اور نوجوانوں کے لیے بغیر سود قرضوں کے پروگراموں میں استعمال کرتے ہیں، اور عوام ان پر اعتماد کرتی ہے۔ FATF کے ضوابط کے تحت اب ان اداروں پر حکومتی نگرانی بھی لازم ہے، تاہم ان کے جمع کردہ زکوٰۃ فنڈز کے درست اعدادوشمار دستیاب نہیں۔
اس کے علاوہ، بہت سے لوگ براہِ راست مستحق رشتہ داروں کو زکوٰۃ دیتے ہیں۔ IBA سینٹر فار ایکسی لینس ان اسلامک فنانس (CEIF) کے ایک سروے کے مطابق پاکستان کے 95 فیصد مسلمان اپنی زکوٰۃ شرعی اصولوں کے مطابق نجی اداروں کے ذریعے ادا کرنا پسند کرتے ہیں۔
[bookmark: _Toc217773874]زکوٰۃ کے نظام کو درپیش چیلنجز
اگرچہ پاکستان کا زکوٰۃ نظام ایک مضبوط قانونی ڈھانچہ رکھتا ہے، لیکن اس میں کئی انتظامی خامیاں اور اعتماد کے مسائل پائے جاتے ہیں:
· جدید اثاثہ جات جیسے صنعتی پیداوار، خدماتی شعبہ اور ڈیجیٹل سرمایہ زکوٰۃ کے دائرے میں شامل نہیں۔
· عوام کی اکثریت زکوٰۃ کٹوتی سے بچنے کے لیے رمضان سے قبل بینکوں سے رقوم نکال لیتی ہے۔
· واضح ایس او پیز کا فقدان، اور کمزور نظم و نسق زکوٰۃ کے مؤثر استعمال میں رکاوٹ ہیں۔
یہ مسائل زکوٰۃ کی مجموعی وصولی کو اس کی حقیقی صلاحیت سے بہت کم رکھتے ہیں۔ اندازوں کے مطابق، پاکستان اپنی مجموعی ملکی پیداوار (GDP) کا 4 فیصد تک زکوٰۃ سے حاصل کر سکتا ہے، جو غربت کے خاتمے کے لیے انقلابی قدم ثابت ہو سکتا ہے۔ تاہم مالی سال 2022 میں اس صلاحیت کا صرف ایک حصہ حاصل کیا گیا۔
[bookmark: _Toc217773875]تقسیم کا نظام اور موجودہ خامیاں	
زکوٰۃ فنڈز کی تقسیم بھی غیر مؤثر ہے۔ مستحقین کے لیے واضح اصولوں کا فقدان، اور ناقص انتظامی صلاحیت زکوٰۃ کی افادیت کو کم کرتی ہے۔اسلام نے زکوٰۃ کے نظام کو اس طرح وضع کیا ہے کہ امیر کے مال سے غریب، یتیم، مسکین اور بیوہ تک فوری اور براہِ راست مدد پہنچے، تاکہ معاشرتی توازن قائم ہو اور کوئی محتاج بھوکا یا بے سہارا نہ رہے۔ لیکن بدقسمتی سے، موجودہ نظام میں عملے کی کچھ سستیاں، انتظامی خامیاں اور دیگر مسائل کی وجہ سے یہ اصل مقصد پوری طرح سے حاصل نہیں ہو رہا.اگرچہ کئی مسائل موجود ہیں، لیکن ان میں سب سے زیادہ اثر ڈالنے والا مسئلہ یہ ہے کہ زکوٰۃ کی جمع شدہ رقوم بینکوں میں اکثر پڑی رہتی ہیں، جس سے نہ صرف فوری امداد متاثر ہوتی ہے بلکہ کرپشن اور بدانتظامی کے امکانات بھی بڑھ جاتے ہیں۔
جب زکوٰۃ کے اربوں روپے بینکوں میں مہینوں یا سالوں تک غیر استعمال شدہ رہتے ہیں تو اس کے نتیجے میں غریب کو کوئی مدد نہیں پہنچتی،غربت میں کمی نہیں آتی،معیشت پر کوئی مثبت اثر نہیں پڑتا،صدقات کے بہاؤ میں رکاوٹ پیدا ہو جاتی ہے،زکوٰۃ اپنے اصل مقصد سے مکمل طور پر ہٹ جاتی ہے،اسلام میں زکوٰۃ کو روک کر رکھنا مقصد کے خلاف ہے، کیونکہ یہ فوری مدد کا نظام ہے، محفوظ کرنے کا نہیں۔
زکوٰۃ کا پیسہ بینکوں میں جمع رہنے کی وجہ سے بینک کے سودی نظام کا حصہ بن جاتا ہے،بینک اسے سودی سرمایہ کاری میں استعمال کرتے ہیں،اس سے حرام نظام کو تقویت ملتی ہے اور زکوٰۃ کا مقصد باطل ہو جاتا ہے ۔ اسے فقہی اصطلاح میں تعطّل المصرف کہتے ہیں۔
تعطّل المصرف کا مطلب ہے کہ:
· زکوٰۃ کا پیسہ مستحق تک نہ پہنچے،اصل مصرف (غریب) تک رسائی رک جائے،اس سے زکوٰۃ کی عبادت اپنا روحانی اور معاشی مقصد کھو دیتی ہے۔
جب زکوٰۃ وقت پر نہ دی جائے ،مہینوں فائلوں میں پھنسی رہے، یا انتظامی کمزوریوں کی نذر ہو جائےتو نتیجہ یہ نکلتا ہے کہ اصل ضرورت مند لوگ محروم رہ جاتے ہیں،شدید مالی بحران والے افراد بغیر مدد رہ جاتے ہیں،،کئی بار محتاجین کا سرکاری ریکارڈ درست نہیں بنتا، مقامی کمیٹیاں غیر فعال ہونے سے مستحقین کی نشاندہی رک جاتی ہے
زکوٰۃ کے نظام میں موجود کمزوریاں پورے معاشرے پر منفی اثر ڈال رہی ہیں۔ درست، فوری اور شفاف استعمال کے بجائے رکاوٹیں، بے ضابطگیاں اور فنڈز کا بینکوں میں پڑا رہنا نہ صرف غریب کو سہارا فراہم کرنے میں رکاوٹ بنتا ہے بلکہ عبادت کے مقاصد متاثر اور معاشرتی کمزوری بھی پیدا کرتا ہے۔ آڈیٹر جنرل آف پاکستان کی مختلف رپورٹس سے انکشاف ہوا ہے کہ سندھ، پنجاب، راولپنڈی اور دیگر اضلاع میں زکوٰۃ اور بیت المال کے فنڈز میں اربوں روپے کی بے ضابطگیاں موجود ہیں۔
رپورٹ نمبر 1
کراچی: آڈیٹر جنرل آف پاکستان (اے جی پی) نے سندھ کی زکوٰۃ اور عشر کمیٹیوں میں 2.33 ارب روپے کی سنگین مالی بے ضابطگیوں کا انکشاف کیا ہے، جس نے غربت کے خاتمے کے لیے مختص فنڈز کے انتظام اور تقسیم کے بارے میں شدید خدشات پیدا کر دیے ہیں۔
آڈٹ رپورٹ کے مطابق، مالی سال 2021-22 میں سندھ کی پروونشل زکوٰۃ ایڈمنسٹریشن (PZA) کے پاس 4.63 ارب روپے دستیاب تھے۔ تاہم صرف 85 کروڑ 90 لاکھ روپے جاری کیے گئے، جو مجموعی دستیاب رقم کا صرف 18.5 فیصد بنتے ہیں۔ سندھ زکوٰۃ و عشر ایکٹ 2011 کی دفعہ 9(1) کے مطابق، کونسل آبادی کی بنیاد پر ضلع زکوٰۃ فنڈ کے پرسنل لیجر اکاؤنٹس میں رقم منتقل کرتی ہے۔ مگر آڈٹ میں مشاہدہ کیا گیا کہ کراچی کی PZA نے کراچی کے لیے کوئی زکوٰۃ فنڈ جاری نہیں کیا، بلکہ پانچ اضلاع  حیدرآباد، قمبر، ٹنڈو محمد خان، نوشہرو فیروز اور گھوٹکی کو فنڈ فراہم کیا، جبکہ ان اضلاع میں ڈسٹرکٹ زکوٰۃ کمیٹیاں تشکیل ہی نہیں دی گئی تھیں۔مزید یہ کہ آڈٹ نے انکشاف کیا کہ مالی سال 2021-22 کے دوران سندھ PZA کراچی نے 2.19 ارب روپے کے زکوٰۃ فنڈز استعمال ہی نہیں کیے، حالانکہ اسی مالی سال کے دوران مستحقین میں تقسیم کے لیے 2.64 ارب روپے مختص کیے گئے تھے۔[footnoteRef:47] [47:  Sindh’s Zakat, Ushr committees: Rs2.33bn irregularities uncovered,” Recorder Report, September 13, 2024.] 

رپورٹ نمبر 2
اسلام آباد ،آڈیٹر جنرل آف پاکستان (اے جی پی) نے ہفتہ کے روز سپریم کورٹ کو بتایا کہ زکوٰۃ ڈیپارٹمنٹ اور پاکستان بیت المال کے رواں سال کے مشترکہ آڈٹ کے دوران 5.96 ارب روپے کے مجموعی فنڈ میں سے 3.67 ارب روپے کی حیران کن بے ضابطگیاں سامنے آئی ہیں۔یہ اے جی پی کی رپورٹ سپریم کورٹ میں اس کی پہلے کی ہدایت کے مطابق جمع کروائی گئی، جب عدالت میں زکوٰۃ اور بیت المال کے فنڈز کی تقسیم میں عدل کی کمی پر سوالات اٹھے تھے۔20 اپریل کو مہلک کورونا وائرس وبا سے نمٹنے کے لیے ملک کی مرکزی اور صوبائی حکومتوں کی طرف سے اٹھائے گئے اقدامات کے سلسلے میں ازخود نوٹس کیس کی سماعت کے دوران، سپریم کورٹ کے پانچ رکنی بینچ نے افسوس کا اظہار کیا تھا کہ عدالت کو زکوٰۃ اور بیت المال فنڈز میں کٹوتی اور ان کی مستحقین میں تقسیم سے متعلق معلومات فراہم نہیں کی گئی تھیں۔اے جی پی نے رپورٹ میں وضاحت کی کہ پاکستان بیت المال کا سالانہ بجٹ 5 ارب روپے تھا، جس کا 2019-20 کے آڈٹ سال کے دوران جائزہ لیا گیا اور 3.1 ارب روپے کی بے ضابطگیاں سامنے آئیں۔رپورٹ کے مطابق بیت المال میں بے قاعدہ اخراجات مجموعی فنڈز کے 62 فیصد تھے، جبکہ 47 کروڑ 50 لاکھ روپے کی ریکوری کی گئی۔اسی طرح، زکوٰۃ فنڈ کے آڈٹ کے لیے اسی مدت میں مجموعی بجٹ 7.38 ارب روپے کا 13 فیصد سیمپل آڈٹ کیا گیا۔ یہ 13 فیصد رقم 96 کروڑ 10 لاکھ روپے بنتی ہے، جس میں سے 57 کروڑ 40 لاکھ روپے کی بے ضابطگیاں سامنے آئیں۔[footnoteRef:48] [48:  "Rs3.67bn irregularities found in Zakat, Baitul Mal funds," Business Section, DAWN.COM, May 3, 2020.
] 

راولپنڈی ڈویژن کے کم از کم 29 ہزار زکوٰۃ مستحقین، جن میں بیوہ خواتین بھی شامل ہیں، شدید پریشانی کا شکار موجودہ سال میں مالی مشکلات کے باعث زکوٰۃ کی ادائیگی اور فلاحی خدمات، بشمول مستحقین کو طبی امداد فراہم کرنا، مؤثر طور پر متاثر ہوئی ہیں۔راولپنڈی ڈویژن کے تمام 17 اسپتالوں میں مستحقین کو زکوٰۃ فنڈ سے مفت علاج اور مفت ادویات فراہم کی جاتی تھیں۔ جذام کے مریضوں اور نابینا افراد کے لیے مالی امداد بھی روک دی گئی ہےمزید یہ کہ، مالی بحران کے اثرات کی وجہ سے شادی گرانٹس اور کمزور و مستحق خاندانوں کے لیے فراہم کی جانے والی امدادی اسکیمیں بھی رک گئی ہیں۔صورتحال مزید بگڑ گئی ہے کیونکہ ڈسٹرکٹ زکوٰۃ کمیٹی کو ایک سال سے زائد عرصے سے چیئرمین میسر نہیں، جبکہ 1,166 مقامی زکوٰۃ کمیٹیوں میں بھی چیئرمین موجود نہیں۔ اس کے علاوہ صوبائی زکوٰۃ محکمہ بھی مکمل طور پر غیرفعال ہو چکا ہے۔
1,166 زکوٰۃ کمیٹیوں کے منتظمین کی مدتِ ملازمت بھی پوری ہو چکی ہے، جس کے باعث تمام مقامی زکوٰۃ کمیٹیاں غیر فعال ہو گئی ہیں۔آخری بار پنجاب کے 43 اضلاع کے مستحقین کو زکوٰۃ فنڈ مئی 2024 میں جاری کیا گیا تھا۔ بیواؤں کو گزشتہ ساڑھے چار ماہ سے کوئی مالی مدد نہیں ملی، جبکہ فنڈز نہ ہونے کی وجہ سے تمام اسپتالوں میں مفت علاج اور ادویات کی فراہمی بھی بند ہو چکی ہے۔ ڈائیلاسز سمیت اہم مریضوں کے آپریشن رک گئے ہیں اور تمام زکوٰۃ مستحق مریضوں کو اسپتالوں سے فارغ کر دیا گیا ہے۔
معلوم ہوا ہے کہ پنجاب کے کسی بھی ضلع میں گزشتہ ایک سال سے ڈسٹرکٹ زکوٰۃ کمیٹی کا چیئرمین موجود نہیں، کیونکہ تمام چیئرمینوں کی مدت مارچ 2023 میں ختم ہو گئی تھی اور ڈپٹی کمشنرز (ڈی سیز) کو ڈسٹرکٹ زکوٰۃ کمیٹیوں کا منتظم مقرر کر دیا گیا تھا۔ 23 جون کو مقامی زکوٰۃ کمیٹیوں کی مدت بھی مکمل ہو گئی اور گریڈ 16 کے افسران کو منتظم مقرر کیا گیا، مگر بعد میں ان کی مدت بھی ختم ہو گئی۔ اس وقت تمام ضلع اور مقامی زکوٰۃ کمیٹیوں کے چیئرمین نہ ہونے کے باعث صوبائی زکوٰۃ محکمہ مکمل طور پر غیر فعال ہے۔[footnoteRef:49] [49:  Qaiser Shirazi, "Raolpindi Zakat Crisis," Express Tribune, October 24, 2024.
] 

مذکورہ رپورٹس اور آڈٹ کے نتائج واضح طور پر یہ ظاہر کرتے ہیں کہ زکوٰۃ فنڈز کی تقسیم میں کئی بنیادی کمزوریاں موجود ہیں۔ بینکوں میں رقوم پڑی رہنا ، انتظامی خامیاں اور مقامی کمیٹیوں کی غیر فعالی جیسے مسائل نہ صرف مستحقین کو نقصان پہنچا رہے ہیں بلکہ اس مقدس فریضے کے روحانی اور معاشرتی مقصد کو بھی متاثر کر رہے ہیں۔ ان تمام مسائل کو مدنظر رکھتے ہوئے، ضروری ہے کہ ایک جامع اور مؤثر منصوبہ بندی کے تحت فوری اصلاحات اور طویل المدتی اقدامات پر غور کیا جائے تاکہ زکوٰۃ کے اصل مقصد کو پورا کیا جا سکے۔ 
[bookmark: _Toc217773876]ذیل میں کچھ تجاویز دی جا رہی ہیں جن پر عمل کرنے سے زکوٰۃ کے نظام کی مؤثریت بڑھائی جا سکتی ہے اور اس کے روحانی و سماجی فوائد کو بہتر طور پر حاصل کیا جا سکتا ہے۔
حل و سفارشات: پائیدار زکوٰۃ نظام کے مجوزہ ماڈلز
پاکستان جیسے ترقی پذیر ملک میں غربت، بے روزگاری اور معاشی عدم مساوات کے مستقل حل کے لیے زکوٰۃ کے نظام کو محض امدادی سرگرمی کے بجائے ایک پائیدار اور ادارہ جاتی معاشی ماڈل کے طور پر نافذ کرنا ناگزیر ہے۔ اس ضمن میں مختلف اہلِ علم اور اداروں کی جانب سے پیش کیے گئے ماڈلز رہنمائی فراہم کرتے ہیں۔ ڈاکٹر حسین قادری کی تجویز کردہ اسکیم زکوٰۃ کو غربت کے خاتمے کے لیے ایک جامع فریم ورک فراہم کرتی ہے، تاہم اس میں پائیداری کی کمی ہے۔ دوسری طرف، فوجی فاؤنڈیشن ایک کامیاب ماڈل ہے جس نے سرمایہ کاری کے منافع سے روزگار، تعلیم، اور مالی استحکام فراہم کیا۔
ان دونوں ماڈلز کا ادغام ایک پائیدار زکوٰۃ نظام تشکیل دے سکتا ہے۔ اس مقصد کے لیے تجویز ہے کہ تمام اسٹیک ہولڈرز نیشنل ویلفیئر فاؤنڈیشن (NWF) کے قیام کی حمایت کریں، جو زکوٰۃ کے سرمائے سے قائم کی جائے۔یہ فاؤنڈیشن:	
· زکوٰۃ دہندگان اور نجی اداروں سے مرکزی طور پر فنڈز جمع کرے؛
· ان فنڈز کو نفع بخش اور شرعی مطابق شعبوں میں سرمایہ کاری کے لیے استعمال کرے؛
· غیر قابلِ واپسی منافع کو تعلیم، خوراک، رہائش، صحت، ہنر سازی، بزرگوں کے مراکز اور مدارس کی سرپرستی کے لیے وقف کرے؛
· قابلِ واپسی منافع سے بغیر سود قرضے چھوٹے کاروباروں کو فراہم کرے، جو آسان اقساط میں واپس کیے جائیں اور دوبارہ سرمایہ کاری میں استعمال ہوں؛
· اسلامی بینکوں کو فنڈز کی بازیافت کے عمل میں شامل کرے؛
· ڈیجیٹل ٹیکنالوجی اور شریعت کی مطابقت سے اعتماد کو یقینی بنائے۔
· زکوٰۃ کے جدید انتظامی نظام قائم کیے جائیں۔
· بلاک چین کے استعمال سے فراڈ کی روک تھام کی جا سکتی ہے،اور فنڈز کی منتقلی براہِ راست مستحقین تک ممکن ہو سکتی ہے۔
یہ خود کفیل نظام زکوٰۃ کے مستحقین کو بتدریج زکوٰۃ دینے والے افراد میں تبدیل کر سکتا ہے، یوں غربت کے دائروں کو توڑتے ہوئے سال بھر معاشی استحکام کو ممکن بنا سکتا ہے۔[footnoteRef:50] منتقلی کے لیے زکوٰۃ کے نظام کو نافذ کرنے کے لیے درست افراد کو جمع، تقسیم اور انتظام کی تربیت دینی ہوگی، اور عوام کو روحانی تربیت کی ضرورت ہے تاکہ وہ اپنی واجب زکوٰۃ ادا کریں اور اپنے دینی فریضے میں حصہ لیں، جو سماجی ذمہ داری بھی ہے۔ [50:  issra.pk/pub/insight/2024/Zakat-Collection-and-Distribution-System-in-Pakistan/Zakat-Collection-and-Distribution-System-in-Pakistan.html] 

مزید یہ کہ زکوٰۃ کو جدید معاشی پالیسیوںمیں شامل کیا جا سکتا ہےتاکہ آمدنی کے تفاوت، بے روزگاری،اور سماجی تحفظ جیسے چیلنجز کا مقابلہ کیا جا سکے۔بین الاقوامی اداروں سے اشتراکِ عمل زکوٰۃ کے اثرات کو عالمی سطح پر بڑھا سکتا 
[bookmark: _Toc217773877]دیگر اسلامی سماجی مالیاتی ادارے
یہ بات بھی واضح ہے کہ چونکہ شریعت نے زکوٰۃ کے مستحقین کی مخصوص اقسام متعین کر دی ہیں اور تمام حکومتی اخراجات ان کے دائرے میں نہیں آتے، اس لیے صرف زکوٰۃ پر مکمل ریاستی اخراجات پورے نہیں کیے جا سکتے۔ اس لیے دیگر اداروں اور مالیاتی ذرائع کی ضرورت ہے، جیسے:قرض حسنہ،وقف (شریعت کے مطابق بہت اہم اور وسیع تحقیق و نفاذ کے لیے مؤثر)،جزیہ  (مسلمانوں کے زیرِ نگیں غیر مسلم بالغ شہریوں پر ٹیکس)،صدقہ ( رضاکارانہ خیرات،)عشُر ( تجارتی یا کاروباری ٹیکس کی قسم )اور خراج ( زرعی زمین پر ٹیکس۔)
ان میں وقف کو خصوصی اہمیت حاصل ہے، مسلمان معاشروں کی معاشرتی و اقتصادی ترقی کے لیے اہم ہے۔ اگر اسے صحیح طریقے سے منظم کیا جائے، تو وقف معاشرے کی ترقی میں مائیکرو اور میکرو سطح پر مؤثر کردار ادا کر سکتا ہے۔ اسلامی وقف (وقف) ایک مستقل ذریعہ ہے جو تعلیم، صحت، اور اجتماعی بہبود جیسے مستقل منصوبوں کے لیے طویل مدتی فنڈنگ فراہم کر سکتا ہے۔ زکوۃ اور وقف کے فنڈز کو مشترکہ طور پر استعمال کرکے ان کے اجتماعی اثر کو بڑھایا جا سکتا ہے۔ وقف کے ذریعے اسکول، ہسپتال وغیرہ بنائے جا سکتے ہیں، اور تجارتی سرمایہ کاری کے ذریعے کمیونٹی کی دیرپا ترقی ممکن ہے۔
وقف کے وسائل مسجدیں، دینی مدارس اور دیگر اداروں کی تعمیر و دیکھ بھال میں استعمال کیے جا سکتے ہیں۔ پانی کے کنویں، تعلیم، تربیت، صحت کی دیکھ بھال، جانوروں کی حفاظت، ماحول کی حفاظت اور دیگر سماجی شعبے وقف کے ذریعے پورے کیے جا سکتے ہیں۔ چونکہ وقف عام طور پر دائمی ہوتا ہے، یہ پورے مسلم معاشرے کی ترقی میں مددگار ہو سکتا ہے۔
اس طرح زکوٰۃ اور وقف کو حکومت کے وسائل کے لیے ساتھ استعمال کیا جا سکتا ہے، جو روایتی ٹیکسیشن سسٹم کے متبادل کے طور پر آسانی پیدا کرتا ہے۔[footnoteRef:51] [51:  https://e-journal.metrouniv.ac.id/IJIE/article/view/3129/2887] 

· ایک جدید اور خودکار زکوٰۃ نظام قائم کیا جائے تاکہ کم وصولی اور بدانتظامی کے مسائل حل کیے جا سکیں۔
· زکوٰۃ و عشر آرڈیننس 1980 کی دوسری فہرست ختم کر کے ریاست کو زکوٰۃ جمع کرنے کی ذمہ داری سونپی جائے، جیسا کہ خلیفہ اول حضرت ابوبکرؓ کے زمانے میں تھا۔
· تمام سرکاری و نجی کمپنیوں کو پابند کیا جائے کہ وہ اپنے مالی بیانات میں ظاہر کردہ اثاثوں پر سالانہ زکوٰۃ ادا کریں۔
· انشورنس کمپنیوں کو لازم قرار دیا جائے کہ وہ ہر سال پالیسی ہولڈرز کے منافع اور سالانہ سبسکرپشن پر زکوٰۃ منہا کریں، نہ کہ صرف پالیسی کے میچور ہونے پر۔
· یہی پالیسی پروویڈنٹ فنڈز، میوچل فنڈز، ڈیبینچرز اور سیونگ سرٹیفکیٹس پر بھی نافذ کی جائے۔
موجودہ دور میں ایک معتدل سطح کی میڈیا مہم کی ضرورت ہے تاکہ زکوٰۃ اور عشر کے نظام کی مثبت کاوشوں کو اجاگر کیا جا سکے۔
· زکوٰۃ کے نمایاں عطیہ دہندگان کو زکوٰۃ ایڈمنسٹریشن کمیٹی کا حصہ بنایا جائے تاکہ عوام میں ملکیت کا احساس پیدا ہو۔
· اسلامی فِن ٹیک (Islamic Fintech) کا استعمال کئی حوالوں سے زکوٰۃ کی وصولی اور تقسیم میں اعتماد  بڑھانے میں معاون ثابت ہوسکتا ہے۔
· صوبوں کے درمیان رابطے کا ایک مؤثر نظام قائم کیا جائے تاکہ اختیارات کی نچلی سطح تک منتقلی کے بعد سماجی شعبے سے متعلق امور میں تجربات کا اشتراک، باہمی سیکھنے اور مؤثر انتظام کاری کے ذریعے بہتری لائی جا سکے۔

زکوۃ کا نظام استحصالی ٹیکس کے نظام کا ایک قوی متبادل ہے جو انصاف، غربت کا خاتمہ، اور معاشی فلاح کو یقینی بنا سکتا ہے۔زکوٰۃ محض ایک مذہبی فریضہ نہیں،بلکہ ایک طاقتور معاشی آلہ ہے جو دولت کی منصفانہ تقسیم، غربت کے خاتمے،اور پائیدار ترقی میں کلیدی کردار ادا کرتا ہے۔زکوٰۃ مالی شمولیت کو فروغ دیتی ہے،دولت کی گردش کو یقینی بناتی ہے،اور معاشی نمو میں اضافہ کرتی ہے۔اگر اس کے ادارہ جاتی ڈھانچے کو مزید مضبوط بنایا جائےاور موثر انتظام کو یقینی بنایا جائے،تو زکوٰۃ سماجی و معاشی انصاف کے قیام میں ایک فیصلہ کن کردار ادا کر سکتی ہے۔موجودہ پاکستان کی مجموعی انتہائی افسوسناک ہے۔غربت، ناخواندگی، غذائی قلت، سماجی انصاف کی کمی، اور طبقاتی تقسیم جیسے مسائل اس المیہ کی نمایاں علامات ہیں۔اس "بدصورت صورتِ حال" کی اصل وجہ اسلامی سماجی و معاشی نظام کا نظریہ نہیں،بلکہ ریاستی اداروں، غیر سرکاری تنظیموں اور مذہبی اداروں کی ناکامی ہےجو اس نظام کی طاقت اور عملی افادیت کو ثابت کرنے میں کامیاب نہ ہو سکے۔ایسے پس منظر میں،یہ مسلم دانشوروں، سیاست دانوں، ماہرینِ معیشت، اور پالیسی سازوں کی اولین ذمہ داری ہےکہ وہ زکوٰۃ کے ادارے کو ایک عملی فلاحی تحریک  میں بدل دیں.ایسی تحریک جو معاشرے میں تعاون، مساوات، اور سماجی انصاف کے کلچر کو فروغ دے۔یہی طرزِ عمل مسلم دنیا میں اقتصادی ترقی اور خوشحالی کے عمل کو مضبوط کرے گا۔
· مسلمانوں کو چاہیے کہ وہ عصرِ حاضر کے چیلنجز کو قبول کریںاور علاقائی سے عالمی سطح تک ایک منظم اسلامی معاشی نظام قائم کریں۔
· اگر کوئی فرد انفرادی طور پر زکوٰۃ ادا کرتا ہے تواسے سب سے پہلے اپنے خاندان کے مستحق افراد کو ترجیح دینی چاہیے۔اس طرح زکوٰۃ کا سماجی اثر زیادہ گہرا اور مؤثر ہو گا۔جب زکوٰۃ کا نظام صحیح طریقے سے نافذ ہو گا،تو پورا معاشرہ اس کی برکات سے فیضیاب ہو گا،جرائم، بدامنی، اور ذہنی اضطراب کا خاتمہ ہو جائے گا۔
اللہ تعالیٰ فرماتا ہے:	
“جو کچھ تم اللہ کی راہ میں زکوٰۃ کے طور پر دیتے ہو، اللہ اس کا کئی گنا اجر عطا فرماتا ہے۔”
زکوٰۃ محض مالی عبادت نہیں، بلکہ ایک سماجی و معاشی اصلاحی نظام ہے۔اگر اسے نبی ﷺ کے نمونہ اور عادلانہ انتظام کے مطابق نافذ کیا جائے،تو یہ مسلم معاشروں کو غربت، طبقاتی ناہمواری، اور کرپشن سے نجات دلانے والاایک انقلابی فلاحی ادارہ بن سکتا ہے۔

یہ بات اظہر من الشمس ہے اور کسی صاحبِ نظر پر پوشیدہ نہیں کہ پاکستان کا موجودہ ٹیکس نظام عدل و اعتدال سے خالی، اور عوام پر مستقل بوجھ بنتا جا رہا ہے۔ نہ یہ ریاست کی حقیقی ترقی میں کوئی مؤثر کردار ادا کرتا ہے، اور نہ ہی عقل اسے قبول کرتی ہے کہ ظلم اور ناانصافی پر قائم کوئی نظام پائیدار ہو سکتا ہے۔ موجودہ حالات، دلائل اور اہلِ علم کی آراء سب اس حقیقت کو نمایاں کرتے ہیں کہ معاشی ڈھانچے کا اصل اور مضبوط ستون صرف اور صرف زکوٰۃ ہے،وہ نظام جو حقیقی، منصفانہ اور اخلاقی بنیادوں پر قائم ہے، اور جو معاشرتی ترقی، طبقاتی توازن اور اجتماعی خوشحالی کا ضامن ہے۔
اس کے برعکس، موجودہ ٹیکس ڈھانچہ عوام کے لیے تنگی، بے چینی اور عدمِ تحفظ کا باعث بنتا چلا جا رہا ہے۔ لہٰذا، یہ ضروری ہے کہ اس معاملے پر مناسب توجہ دی جائے, زکوٰۃ اور عشر پر مبنی عادلانہ نظام کے لیے سنجیدگی کے ساتھ راہ ہموار کی جائے، تاکہ دولت کا بہاؤ اپنی اصل سمت میں چلے، محروم طبقات کو سہارا ملے، اور ریاست حقیقی معنوں میں رفاہِ عامہ کی ضمانت فراہم کر سکے۔
اگر ہم اسی غیرمنصفانہ ٹیکس نظام پر اصرار کرتے رہے اور اسی کو رائج رکھتے رہے تو معاشی ترقی کی امید رکھنا محض خام خیالی اور صریح حماقت ہوگی۔ اس لیے ناگزیر ہے کہ ہم زکوٰۃ مرکوز معاشی نظام کی جانب سنجیدہ قدم بڑھائیں، تاکہ ملک ترقی کی راہوں پر گامزن ہو، امید کے دیے فروزاں ہوں، اور خوشحالی کی شعاعیں حقیقت کا روپ دھار سکیں۔ 

